Кузнинг эзгин кайфияти бу шифохонада йил бўйи давом этади. Пойтахтдаги Гематология ва қон қуйиш илмий текшириш институтида шифо умидида даволанаётган болалар кўзларидаги мунг, ота-оналарнинг ёрдамга чўзилган қўлларга боладек ёпишиши... Кузатувчини беихтиёр ўйга толдиради.\nФотима-Зуҳраларнинг Фотимаси дардга чалинган\nБугунги қаҳрамонларимиздан дастлабкиси 20 ёшли Мақсудова Фотимахон Музаффар қизи Тошкент вилоятининг Янгийўл туманидан. Биз билан онаси Азиза опа Азизова суҳбатлашди.\n– Албатта, ҳар бир она учун фарзанди азиз. Лекин менинг қизларим Фотима-Зуҳра бўлишгани учун Зуҳра қизим эгизак опасига жуда куйикади. Кичик қизим опасисиз ҳаётини тасаввур қила олмайди, ўзи ёш бўлишига қарамай Фотима учун елиб югуради.\nОпа-сингиллар суҳбатлашганларидан сўнг кичигим бир чеккага ўтиб йиғлаганларини кўриб чидолмай кетаман. Қизим 9 ойдирки шу дард билан олишади. Саккизта кимётерапия белгиланганди, олтитасини ўтказдик, ёлғиз ўзимман кучим қолмади. Яхши инсонлардан кўмак сўрашга мажбурман, – дейди она ҳам кўз ёш тўкиб.\nФотимахон Мақсудовага оид маълумотлар:\nUzCard: 8600 0423 4690 7172 (Агробанк, онаси Азиза Азизова номида)\nVisa: 4187 8200 0010 5187 (таниши Дилфуза Очилдиева номида)\nСбербанк: 4817 7601 2791 8153 (таниши Зайнура Ғойибова номида)\nТелефон рақами: +998901343175 (онаси)\nМуҳаммадазиз сахий инсонларни кутмоқда\nКейинги беморимиз Муҳаммадазиз Дилшодбеков андижонлик. 8 ёшли болакай 2019 йилнинг май ойидан бери оққон касаллиги билан курашмоқда.\n– Болам касал бўлгани учун мен ҳам мусофир бўлиб қолдим. Ўғлим шифохона ичида, мен бир неча нафар оталар қаторида ташқарида айланиб юраман. Баъзан совуқда, баъзан жазирама иссиқда қоламан. Лекин бир қадам ҳам узоқлаша олмайман. Бу қандай дард эканки боланг кўз ўнгингда азобланиб турсаю, сен нима қилишни билмасанг, – дейди биз билан суҳбатда Муҳаммадазизнинг отаси Шерзодбек Юсупов.\n— Шукрки яхши инсонлар бор, кўмак беришади, атрофда ўзим каби ташвишли оталар бор, далда бўлишади. Лекин бир дард билан йиллаб олишсанг истасанг-истамасанг бор-будингни сарфлаб тугатаркансан. Дорихоналар олдидан ўтишга хижолат бўлиб қолдим. Боламнинг касаллиги қайталаниб қолгандан кейин ёрдам сўрашга мажбур бўлдим, мени ҳам ноумид қилманглар, – деди сўзларини тугатди Шерзодбек.\nМуҳаммадазиз Дилшодбековга оид маълумотлар:\nUzcard: 8600 0423 1866 9271 (Агробанк, отаси Шерзодбек Юсупов номида)\nҲумо: 9860 0301 0177 6539\nVisa: 4097 8211 0070 8465 (отаси Шерзодбек Юсупов номида)\nСбербанк: 5469 4000 3937 4272 (тоғаси Азизбек Раҳимов номида)\nПайнет учун: +998990072658\nТелефон рақами: +998990072658 (отаси), +998902118183 (онаси)\nБитта боласи касал бўлган оналарга ҳавас қиламан...\nМўминхўжа 10 ёшда, Маҳмудхўжа 3 ёшда. Ака-ука Эшоновлар “Гемофилия” касаллигига чалинишган ва мунтазам даволанишга мажбурлар. Онаси Наргиза Эшонова билан суҳбатимиз жуда тушкун кайфиятда ўтди.\n– Ўғилларимдан биттасида шу дард бўлса менга бунчалик оғир бўлмасди. Ҳайрон қоларсиз, битта боласи касал бўлган оналарга ҳавас қиламан, нима қилай, вазиятим шунақа менинг.\nИкки болам ҳам бир хил дард билан олишади ва ҳар иккиси ҳам мунтазам даволанишга муҳтож. Ўзимизнинг уй-жойимиз ҳам йўқ, ижарада яшаймиз. Жудаям, жудаям қийин вазиятда қолганмиз. Маҳмудхўжа ўғлим 16 октябрь – туғилган кунини ҳам шифохона шифтига тикилиб ўтказди, – дейди йиғлаб онаизор.\nАка-ука Эшоновларга оид маълумотлар:\nUzcard: 8600 0609 9857 4454 (Халқ банки, онаси Наргиза Эшонова номида)\nҲумо: 9860 0303 7896 5849 (отаси Мансур Эшонов номида)\nСбербанк: 5336690165995525 (таниши Солиҳа Абдусаматова номида)\nVisa: 4231 2000 0080 1893 (онаси Наргиза Эшонова номида)\nТелефон рақами: +998912050818 (онаси)\nМирзағолиб дард устидан ғолиб бўлади!\nСўнгги бемор болажонимиз Мирзағолиб Саидмуродов Сурхондарё вилояти Олтинсой туманидан келган. 6 ёшли Мирзағолиб 2019 йил сентябрь ойидан буён оққон касаллигига қарши даволанмоқда.\n– Боламнинг дарди билан курашиб, турмуш ўртоғим ҳам касалликка чалиниб қолди. Бечора эрим жигари оғришига қарамай кунлик ишга чиқиб дори-дармонга пул топади. Касаллик аниқлангандан буён Тошкент шаҳрида ижарада яшаймиз. Ўзи қишлоқ шароитида оғир аҳволда яшаб келаётган эдик. Бунинг устига бизни бу касаллик ҳам анча қийнаб қўйди. Яхши инсонларнинг кўмаги бизга кўп асқотган, саховатларига ишониб уларга юзланамиз, – дейди Мирзағолибнинг онаси Зуҳра Ҳамавова.\nМирзағолиб Саидмуродовга оид маълумотлар:\nUzcard: 8600 0609 2497 3002 (Халқ банки, онаси Зуҳра Ҳамавова номида)\nVisa: 4097 8311 0064 7159 (қариндоши Баҳром Худойберганов номида)\nСбербанк+Viza: 4276 1200 1139 5337 (таниши Аброр Каримов номида)\nТелефон рақами: +998996437183\nСаховатпеша юртдошлар! Бу мурғак қалбларнинг ҳам ҳаётдан умидлари кўп. Уларнинг ота-оналари ҳам хурсанд яшашга ҳақли. Бизга озгина маблағ ва дуоларимиз улар учун катта далда бўлади. Савоб захира қилишнинг айни вақти!


Сектор аъзолари келиб-кетгач, маҳалла йўллари равон бўлди » Ўзбекистон янгиликлари – Zamin.uz\n13 август 2019, 12:12\n- Мен Мирзаев Мирзааҳмад. Фарҳод МФЙ, Обод кўчасида истиқомат қиламан. Кўриб турганингиздай, кўчаларимиз таъмирталаб аҳволга келиб қолган. Об-ҳавонинг ноқулай пайтларида фарзандларимиз бу йўллардан мактабга қатнашга жуда қийналадилар. Ушбу вазият юзасидан бир неча марта тегишли ташкилотларга мурожаат қилдик, таъмирлашга ваъда беришди, лекин шу вақтгача ҳеч қандай натижа бўлмади. Бугун тўртинчи сектор раҳбари томонидан ўтказилаётган сайёр қабулда маҳалламиз фахрийлари мазкур муаммо билан мурожаат қилдилар. Сектор раҳбарининг ўзлари келиб, кўчамизни кўрдилар ва мурожаатимизни ижобий ҳал қилиб беришга ваъда берди. Биз ишонмагандик. Аммо, 2 соат ичида шағаллар тўкила бошлади. Ҳамма хурсанд, чунки йиллар давомида ҳал этилмаган, аҳолини қийнаб келаётган ушбу муаммо жойида бартараф этилди. Маҳалламиз фуқаролари номидан тўртинчи сектор раҳбарига миннатдорлик билдирамиз.\nМазкур сайёр учрашув давомида Қурбон ҳайити муносабати билан кам таъминланган ва боқувчисини йўқотган оилалар, ёлғиз кексалар ҳамда ногиронлиги бўлган шахсларнинг ҳолидан хабар олинди. Уларга моддий ва маънавий ёрдамлар кўрсатилди.\n- Мен Мухтарам Эшмуродова. Файз маҳалласи, Нуроний кўчасида истиқомат қиламан. Беш йил олдин қайнонам Заргул Эшмуродова оғир хасталик туфайли тўшакка михланиб қолдилар. Ногиронлик аравачасига муҳтожлигимиз бор эди. Бугунги сайёр қабулда мазкур мурожаатимни айтдим. Лекин, тўртинчи сектор раҳбарининг ўзлари хонадонимизга ташриф буюриб, аравача совға қилишларини кутмагандик. Мана ногиронлик аравачасини қабул қилиб олдик. Қувончим чексиз, оғиримиз анча енгил бўлди. Фурсатдан фойдаланиб, бизга яқиндан ёрдам берган мутасаддиларга раҳмат дейман.\nТаъкидлаш керакки, бугун фуқароларнинг мурожаатлари билан ишлашга муносабат тубдан ўзгарди. Раҳбарлар аҳоли билан юзма-юз мулоқот қилиш, уларни эшитиш, дардларини тинглаб, унга даво топишни ўрганмоқда.\nТўртинчи сектор аъзолари халқ билан яқиндан мулоқот қилиш, одамларнинг дарду-ташвишини ўрганиш ва ечим топиш асносида уларнинг тинч, осуда, фаровон ҳаёт кечиришлари учун муносиб ҳисса қўшиб келмоқда.\nЯнгиликлар » Жамият » Сектор аъзолари келиб-кетгач, маҳалла йўллари равон бўлди\n22:40 Оҳангарондаги сайёр қабулда 84 нафар фуқаронинг уй-жой билан боғлиқ муаммоси ҳал этилди


Баднафслик оқибати ёки таълим даргоҳини даромад манбаига айлантириб олган кимсалар жазога тортилди\n10:32 / 02.12.2016\nЖонибек Саидқулов (исм-фамилиялар ўзгартирилган) 2014 йилда Юқоричирчиқ туманидаги Агросаноат ва иқтисодиёт касб-ҳунар коллежига директор қилиб тайинланди.\n“Ҳуқуқ” газетасининг хабар беришича, аввалига рисоладагидек иш бошлаган директор кўп ўтмай айниди-қолди. Коллежда амалиётчи-бухгалтер вазифасида фаолият юритаётган Б.Шараповани ҳузурига чақириб, маълумоти ўрта махсус бўлгани боис ишдан бўшатишини маълум қилди. Ж.Саидқулов ишдан бўшатмаслик ҳақида сўралганда 100 АҚШ доллари олиб келса, масалани ижобий ҳал қилиш мумкинлигини шаъма қилди.\nОрадан ўн кунча вақт ўтгач, директор Б.Шараповани хонасига чақириб, меҳнат шартномаси тугаганлигини айтди ва пулни ҳам олиб келмаганлигини эслатиб қўйди. Кўп ўтмай эса “инсоф кирди” чоғи, бунча пулни бирдан топишга қийналса, ҳозирча 280 минг сўм бериши ҳам мумкинлигини айтди.\n“Бер-бер” жонига теккан Б.Шарапова охири тегишли идораларга ариза билан мурожаат қилишга мажбур бўлди. У директорга махсус ишлов берилган пулни бергач, тамагир раҳбар ашёвий далил билан қўлга олинди.\nТергов ва суриштирув чоғида директор билан унинг ҳамтовоқларининг бошқа жиноятлари ҳам фош этилди. Маълум бўлишича, Ж.Саидқулов коллеж бош ҳисобчиси ҳамда ишлаб чиқариш таълим устаси билан келишиб, 2014 йил август ойидан 2015 йилнинг июнига қадар ўзига 1 млн. 843 минг сўм, бош ҳисобчига 12 млн. 886 минг сўм, ишлаб чиқариш таълим устасига эса 9 млн. сўмдан ошиқроқ маблағни асоссиз равишда қўшиб ҳисоблаган экан.\nБундан ташқари, коллежнинг 5 нафар ўқитувчисига 266 минг сўм ортиқча иш ҳақи ҳамда ўтилмаган дарс соатлари учун 346 минг сўм қўшимча ҳисобланиб, жами 24 млн. сўмдан кўпроқ бюджет маблағини ўзлаштириш ва растрата қилиш йўли билан талон-торож қилинган экан.\nЖиноят ишлари бўйича Юқоричирчиқ туман суди томонидан таълим даргоҳини даромад манбаига айлантириб олган кимсаларга тегишли жазо тайинланди.\nОТМ коллеж порахўрлик жиноят


Sunday, 17 April 2016 08:57\nАзизлар, ўтган эшиттиришизда 1480 йилдан 1485 йилнинг охирига қадар Жомий ўзининг буюк "Ҳафт авранг"и таркибига кирган достонларини яратиш устида иш олиб боргани ҳақида маълумот берган эдик. Шарқ адабиётидаги хамсачилик анъаналари асосида ёзилган бу достонлардан "Силсилат уз-заҳаб", "Туҳфат ул-аҳрор", "Суҳбат ул-аброр" ғоявий тематик жиҳатдан фалсафий-ахлоқий йўналишда, жанр эътибори билан панднома типида бўлиб, ўз даврининг энг долзарб масалаларига бағишланган эди.\nЖомий бир неча маротаба ҳаж қилган, ҳаж сафари давомида Нишопур, Бастом, Домғон, Қазвин, Ҳамадон, Карбало, Бағдод, Дамашқ, Ҳалаб, Табриз каби шаҳарларни кўрган, бу шаҳарларда юксак иззат-ҳурматга сазовор бўлган. Абдураҳмон Жомий 1492 йили шамоллаш натижасида хасталаниб, 78 ёшида ҳаёт билан видолашган.\nБундай қўлёзмалар Русия, Афғонистон, Эрон ва Оврўпо мамлакатларидаги бошқа қўлёзма фондларида ҳам учрайди. Таниқли шарқшунос Е. Э. Бертельс "Жомий" монографиясида шоир асарларининг Тошкент куллиёти асосида 52 асарининг номини келтиради.\nЁр кетди, фикру ёди нақшаи хотир эрур,\nГарчи суратда эмас, сийратда ул ҳозир эрур.\nЗоҳиру ботинда ошиқ дўстини кўргай фақат,\nУшбу сўзим ботин аҳли олдида зоҳир эрур.\nДўст ҳузурида турибсан, эй кўнгил ҳушёр бўл,\nҲар тарафга боқма, бод, жонон сенга нозик эрур.\nИшқ ташвишидан ўзга юкни фикрим хушламас,\nЧунки бундан ўзга юк ошиқ учун оғир эрур.\nБенаво ошиқ тушунгач сабру тоқат завқини,\nҲар жафога собиру ҳар жабрга шокир эрур.\nСен у лабни энг ниҳон сирнинг ниҳони қил фараз,\nАдл уни топмокқа ожиз, қанчаким ўткир эрур.\nУл парипайкарни қилди сўз фусуни бирла ром,\nДеса бўлгай Жомийни шоир эмас, соҳир эрур.\nЖомий ўзининг "Лужжатул-асрор" қасидасида сўфий хулқ-ахлоқи, инсон тарбияси ҳақида гап борганда таъмагирликни қоралаб, қаноатли кишиларнинг олийжанобликларини, уларнинг маънавий жиҳатдан подшоҳ ва вазирлардан ҳам устун эканликларини мадҳ этади.


Сўнгги АҚШ қўшинлари Афғонистонни тарк этар экан, Толибон “тўлиқ мустақиллик"ни нишонламоқда\n25 май 2022, Тошкент вақти: 20:40\nСешанба куни АҚШ Афғонистондан ўз ҳарбийларини олиб чиқиш амалиётини якунлар экан, Толибон жангарилари Кобул аэропортини ўз назоратига олди. “Reuters” агентлигининг хабар беришича, пойтахт бўйлаб тантанали ўқ овозлари янграган.\nАфғонистонда 20 йилга чўзилган уруш Толибон ҳокимиятни қайта қўлга олиши ва 2001 йилга солиштирганда янада қудратлироқ бўлиб етишиши билан якунланди.\nТолибон тарқатган видеолавҳаларда АҚШнинг охирги қўшинлари ярим тундан бир дақиқа олдин ҳавога кўтарилганидан сўнг, жангарилар аэропортга кириб борганини кўриш мумкин. Сўнгги учоқ парвози билан Вашингтон ва унинг НАТОдаги иттифоқчилари амалга оширган шошилинч ва шармандали эвакуация ўз якунига етди.\n“Al Jazeera” телеканалининг хабар беришича, Толибон матбуот котиби Қори Юсуф:\n“АҚШнинг охирги аскари Кобул аэропортини тарк этди ва мамлакатимиз тўлиқ мустақилликка эришди”, деган.\nАҚШ армияси Кобулдан охирги эвакуация учоғига чиққан сўнгги америкалик аскар фотосуратини улашди. У 82-десант дивизияси қўмондони генерал-майор Крис Донахью экани айтилмоқда.\n“Reuters” агентлиги хабарига кўра, Америка тарихида энг узоқ давом этган уруш 2.5 мингга яқин америкалик аскар ва 240 мингга яқин афғонистонлик ҳаётига зомин бўлган ва 2 триллион долларга тушган.\nГарчи Вашингтон Толибонни ҳокимиятдан ағдариб, “ал-Қоида” Афғонистон ҳудудидан таянч нуқтаси ўлароқ фойдаланган ҳолда АҚШга ҳужум қилиши олдини олишга муваффақ бўлган бўлса-да, уруш Толибон 1996 йилдан 2001 йилгача чўзилган ҳукмронлик давридан ҳам йирик ҳудудни қўлга киритиши билан якунланди.\n1990‑йилларнинг иккинчи ярмида Толибон Афғонистон бўйлаб шариатнинг кескин талқинини жорий қилган эди. Шу сабабдан бутун дунё кейинги ойларда жангарилар қандай йўл тутишини кузатиб боради.\nМинглаб афғонлар аллақачон Толибон репрессияларидан қўрқиб, Афғонистондан қочиб кетди. АҚШ ва унинг иттифоқчилари томонидан амалга оширилган кенг кўламли, аммо тартибсиз ҳаво эвакуацияси доирасида сўнгги икки ҳафта мобайнида Кобулдан 123 мингдан ортиқ одам олиб чиқиб кетилди. Аммо уруш давомида Ғарб давлатларига ёрдам берган ўн минглаб одам ортда қолгани айтилмоқда.\nАҚШ давлат котиби Энтони Блинкен тахминларига кўра, тақрибан 100 – 200 америкалик Афғонистонни тарк этмоқчи бўлган, аммо сўнгги рейсларга илина олмаган.\nАҚШ Марказий қўмондонлик раҳбари генерал Кеннет Маккензи Пентагонда ўтказилган брифингда АҚШнинг Афғонистондаги бош дипломати Росс Уилсон сўнгги парвоз билан мамлакатни тарк этганини айтди.\n“Биз олиб чиқишни хоҳлаган барча одамимизни олиб чиқиб кета олмадик. Лекин, менимча, агар биз яна 10 кун қолганимизда ҳам, ҳаммани олиб чиқа олмаган бўлардик”, деди Маккензи журналистларга.\nАҚШ қўшинлари мамлакатни тарк этиш арафасида 70 дан ортиқ самолёт ва ўнлаб зирҳли машинани атайин йўқ қилган. Шунингдек, улар “Исломий давлат” ракета ҳужумлари олдини олган ҳаво мудофаа тизимини ўчириб қўйган.\nАҚШ президент Жо Байден баёнот эълон қилиб, ўзининг АҚШ кучларини олиб чиқиш учун сешанба кунига белгиланган муддатга риоя қилиш қарорини ҳимоя қилди. Унинг сўзларига кўра, Толибон Афғонистонни тарк этишни истаганларни эсон-омон қўйиб юбориш мажбуриятини бажараётгани ёки йўқлигини кузатиш учун бутун дунё масъул бўлади.\n“Мана, бизнинг Афғонистондаги 20 йиллик ҳарбий фаолиятимиз ўз якунига етди”, деди Байден.\nАҚШ президенти хавфли эвакуацияни амалга оширган АҚШ ҳарбийларига миннатдорчилик билдирди. Байден АҚШ вақти билан сешанба куни тушдан кейин Америка халқига мурожаат қилмоқчи.\nБайден Вашингтон 11 сентябрь хуружларини амалга оширган “ал-Қоида” гуруҳига бошпана берган Толибонни ҳокимиятдан ағдариб, анча олдин ўз олдига қўйган мақсадига эришганини таъкидлаб келади.\nБайден Толибон шу ой бошида чақмоқ тезлигида ҳокимиятни қўлга олиши ортидан Афғонистон бўйича олиб борган сиёсати учун республикачилар ва баъзи демократ сафдошларининг кескин танқидига учради.\nСенат Разведка қўмитасининг республикачи аъзоси, сенатор Бен Сасс АҚШнинг Афғонистондан чиқиб кетишини “президент Байденнинг қўрқоқлиги ва қобилиятсизлигининг бевосита натижаси” бўлган “миллий шармандалик” деб атади.\nАммо демократ сенатор Шелдон Уайтхаус “Twitter”да бошқача фикр билдирди:\n“Дипломатларимизга, ҳарбий ва разведка идораларимизга тасанно. Бундай хавфли ва алғов-далғов вазиятда 120 минг кишини олиб чиқиб кетиш ҳеч ким қила олмайдиган иш”.\nБлинкен агар Толибон мамлакатдаги рақибларига қарши репрессия бошламаса, Вашингтон янги ҳукумат билан ҳамкорлик қилишга тайёр эканини айтди.\n“Толибон халқаро легитимлик ва дастакни қўлга киритишга интилмоқда. Бизнинг позициямиз шуки, ҳар қандай легитимлик ва дастакни қозонишга тўғри келади”, деди у.\nТолибон урушдан вайрон бўлган иқтисодиётни ташқи ёрдамсиз оёққа турғазиши керак бўлади. Ғарб дастаклаган собиқ ҳукумат миллиардлаб доллар қийматга эга ёрдам олган, натижада мамлакатда тизимли коррупция юзага келган эди.\nБМТ расмийлари шаҳарлар ташқарисидаги аҳоли кескин қурғоқчилик туфайли “ҳалокатли гуманитар вазият” ёқасида эканини айтишмоқда.\nТолибоннинг Кобулдаги расмий вакили гуруҳ одамлар исломий ҳаёт кечиришини ва ҳар қандай бегона таъсирлардан халос бўлишини хоҳлашини айтган.\n“Маданиятимиз заҳарли бўлиб қолди, ҳамма жойда руслар ва америкаликларнинг таъсирини кўряпмиз, ҳатто еяётган овқатимизда ҳам. Буни одамлар тушуниши ва тегишли ўзгартиришларни киритиши керак. Бу вақт талаб этади, лекин бир кун келиб бўлади”, деган у.


Ўз навбатида мусобақа иштирокчилари енгил автомобилни фигурали ҳайдаш, 100 метр масофага югуриш ва пневматик милтиқдан ўқ отиш борасида маҳоратларини синовдан ўтказишди.\nМусобақа сарҳисобларига кўра, 18-25 ёшли автокўпкурашчилар беллашувида Ҳазорасп автомобил мактаби спортчиси Дониёр Бегиев ғолиблик шоҳсупасига кўтарилди. Кейинги совринли ўринларни питнаклик Фаррух Давлетов, гурланлик Икром Маҳмудовлар қўлга киритишди. Мусобақанинг 25-35 ёшлилар биринчилигида қўшкўпирлик Шерзод Бобожоновга муносиб рақиб топилмади. Азамат Атавуллаев (Янгибозор тумани) ва Мурод Бегиев (Ҳазорасп автомобил мактаби) кучли учликдан жой олди.\nУмумжамоа ҳисобида Ҳазорасп автомобил мактаби спортчилари вилоят чемпионлигини қўлга киритишди. Қўшкўпир тумани автокўпкурашчилари иккинчи, Янгибозор тумани вакиллари учинчи ўринни банд этишди.\nБиринчилик якунида ғолиб ва совриндорларни Хоразм вилояти техник ва амалий спорт турлари маркази директори Одилбек Ибрагимов қутлаб, диплом ва совға билан тақдирлади.


“Ўқинг (эй Муҳаммад)! Бутун борлиқни яратган зот бўлган Роббингиз исми билан! (У) инсонни лахта қондан яратди. Ўқинг! Роббингиз эса карамлидир. У инсонга қалам билан (ёзишни ҳам) ўргатди. У инсонга билмаган нарсаларини билдирди” (Алақ сураси 1-5 оятлар).\nҚурони каримда илм сўзи 95 маротоба турли кўринишларда келган. Исломда илму маърифатга жуда катта урғу берилган. Шайтон ҳам олим бўлган, фаришталарга дарс берар эди. Аллоҳ таоло Одам алайҳиссаломни яратгандан кейин, шайтонни одамга сажда қилишга буюрди. Бутун фаришталар сажда қилди лекин шайтон ҳасад ва такаббурлик қилганлиги сабабли малъун бўлди.\nПайғамбаримиз соллаллоҳу алайҳи васаллам ўз умматларига икки нарсани мерос қилиб қолдирдилар, бири Аллоҳнинг китоби Қуръон бўлса, иккинчиси у кишининг суннатларидир. Ким бу икки нарсага ихлос билан амал қилса икки дунё саодатига эришади. Ислом бамисоли мустаҳкам занжир, ҳар бир мўмин-мусулмон унинг олтин ҳалқаси ҳисобланади. Ҳалқанинг заиф жойи бўлмаслиги, бунга йўл қуймаслиги, аввалло мўминнинг ахлоқида, собит эътиқодига ва албатта билимига амал қилишига боғлиқдир. Демак билган илмига ихлос билан амал қилиш инсоннинг бу дунёдаги бурчларидандир.\nХулоса қилиб айтганимизда Аллоҳ таоло ўз каломида олимларни шаънини кўтариб “Биладиганлар билан билмайдиганлар баробар бўлурми” (Зумар сураси, 9-оят). дейди. Билиб туриб илмига амал қилмаса Аллоҳ таоло ҳузурида катта гуноҳга эга бўлади. Олимнинг шиори Аллоҳга итоат қилиб, осий бўлмаслик, Уни зикир қилиб, унитмаслик, Унга шукур қилиб куфр келтирмасликдир. Аллоҳ таоло барчамизни билган илмига амал қиладиган олимлардан қилсин.\nЁҚУБ ХУРРАМОВ – Тайлоқ тумани “Саросиё” жоме масжиди имом хатиби\nКиритилган вақти: 17/01/2020 13:51; Кўрилганлиги: 186\nМатериал манзили: http://sammuslim.uz/articles/eductaion/ilmiga-amal-qilish-olimning-shiori\nЧоп этилган вақт: 02/06/2020 03:00


Тошкентдаги энг ёмон йўллардан бири баҳор ойлари бошида таъмирланиши мумкин\n14:46 / 03.02.2017\nТошкент шаҳрида йўлларни кенг қамровли таъминлаш ишлари олиб борилаётганига қарамай, ҳайдовчилар четлаб ўтаётган қисмлар ҳамон қолмоқда. Улардан бири – халқ тилида “бетонка” деб аталувчи ҳамда собиқ “Лисунова” кинотеатри ва Қозонхона томонга қараб кетувчи йўлдир.\n2016 йилнинг кузида бу ерда йўлни кенгайтириш мақсадида трамвай линиялари олиб ташланди, бироқ, қурилиш ишлари чала қолиб кетганди. Айни дамда йўлнинг кўп қисмидаги асфальт қопламаси бузилган, ёритиш чироқлари эса деярли йўқ.\nNuz.uz’нинг Тошкент шаҳри ҳокимиятига асосан хабар беришича, йўлнинг ушбу қисмида таъмирлаш ишлари жорий йилнинг баҳори бошларида, илиқ об-ҳаво пайтида давом эттирилади.\nМаълумотларга кўра, жорий йилда бутун шаҳар бўйлаб йўлларни тиклаш учун қарийб 40 миллиард сўм маблағ ажратилган, ҳамда уларнинг бир қисми юқоридаги йўлни тартибга келтириш учун ҳам йўналтирилади.\nИш комплекс тартибда олиб борилади – йўл таъмирланади, унга асфальт ётқизилади ва тунги вақтда ёритиш учун махсус устунлар ўрнатилади.


Самарқандда 1000 қути акциз маркаси бўлмаган сигаретни сотмоқчи бўлганлар ушланди\nСамарқанд шаҳрида 1000 қути акциз маркаси бўлмаган сигаретни сотмоқчи бўлганлар ушланган. Бу ҳақда вилоят Божхона бошқармаси ахборот хизмати Kun.uz’га хабар бермоқда.\nМаълум қилинишича, Самарқанд вилояти Божхона бошқармаси Контрабандага қарши курашиш ва божхона аудити бўлими томонидан вилоят ҳудудида тамаки маҳсулотлари ноқонуний олди-сотдиси билан шуғулланувчи фуқароларни аниқлаш мақсадида олдиндан олинган маълумотга асосан тезкор тадбир ўтказилган.\nТезкор тадбир давомида Самарқанд шаҳри Чўлпон кўчасида фуқаро Н.Н. тадбир иштирокчиларига иккита катта ҳажмдаги қутиларда жами 1 000 қути (пачка) тамаки маҳсулотини сотмоқчи бўлганида тўхтатиб қолинган.\nДастлабки суриштирувда фуқаро Н.Н.га тегишли бўлган тамаки маҳсулотлари Ўзбекистон Республикаси акциз маркалари билан маркаланмаган, жами қиймати 10 миллион 500 минг сўмлик «Милано» ҳамда «Mond» номли тамаки маҳсулотлари экани маълум бўлган.\nҚайд этилишича, ҳозирда мазкур ҳолат юзасидан божхона органлари томонидан терговга қадар текширув ҳаракатлари олиб борилмоқда.\nЎзбекистонда 1 апрелдан янги акциз маркалари муомалага киритилади


DataLife Engine > Версия для печати > ӨМИРГЕ ЗАЎАЛ БОЛҒАН ДҮНЬЯПАРАЗЛЫҚ\nDataLife Engine > Publitsistika > ӨМИРГЕ ЗАЎАЛ БОЛҒАН ДҮНЬЯПАРАЗЛЫҚ\n18-12-2017, 19:00. Разместил: zlixa Балалықта ертеклер, гүрриӊлер еситпеген адам жоқ шығар. Мағанда кишкене балалық шағымда кемпир апам ҳәр қыйлы гүрриӊлер айтып, олардағы унамсыз қаҳарманлардыӊ ислерин қайталамаў ушын үгит-нәсиятлайтуғын еди. Сизлерге есимде қалған гүрриӊлерден бирин айтып бермекшимен. Бул ўақыяны кемпир апам ҳәр қар жаўғанда тез-тез еске алып туратуғын еди. Ол, кемпир апам жасаған аўылда болып өткен. Сол аўылда ертеректе бир кемпир менен ғаррыныӊ жалғыз баласы болған. Ол жаслығынан ерке болып, мал-дәўлетке берилип, адамлар менен араласпайтуғын, өзгеге қайыры тиймейтуғын болып ержетеди. Баланыӊ әкеси дүньядан өтеринде кемпирине "Усы баланыӊ басын қоспай, шаӊарақлы қылмай дүньядан өтиўши болма" – деп, ўасият еткен. Өмирлик жолдасыныӊ соӊғы ўасиятын әмелге асырыў ушын мал-дәўлетке ықлас қойып, шаӊарақ қурыўды да умытып жасы қырқларға барып қалған баласын үйлендириў ҳәрекетинде жүрген кемпирге ҳешким қызын бермейди, аўылында оған теӊлес қыз да табылмайды. Келин излеп сарсан болып жүрген күнлердиӊ биринде қоӊсы аўылда жалғыз анасы менен жасайтуғын қыздыӊ хабарын еситеди. Ол қыз жас, ақыллы, жаңа ашылған гүлдей сулыў еди. Анасы оны ҳәм әке, ҳәм ана болып бир өзи тарбиялады, көз қарашығындай асрады. Соныӊ ушын палапанын өзге аўылда танымайтуғын адамға узатқысы келмеди. Ол ўақытлары бир аўыл менен екинши аўылдыӊ арасы бираз алыс, астыӊда қандай көлик болсада бир аўылдан екишисине ярым мезгилде жетесен. Анасыныӊ қарсы болыўына қарамастан қоярда қоймай дүньяпараз баласына бир байқус ананыӊ жалғыз қызын алып береди. Қоӊсы-қоба, ағайын-туўысқанларды жыйнап бар тапқаны менен баласыныӊ тойында өткерди.


Автомобиль, темирйўл, ҳаво, дарё транспорти, метрополитен ҳамда йўл хўжалиги соҳасидаги давлат бошқарувининг ягона органи сифатида Транспорт вазирлигининг ташкил этилиши маҳаллий иқтисодиётни ривожлантириш учун жуда ижобий ва муҳим қадам ҳисобланади. Ўзбекистон президентининг «Транспорт соҳасида давлат бошқаруви тизимини тубдан такомиллаштириш чора-тадбирлари тўғрисида»ги фармонига мувофиқ, транспорт соҳасидаги ягона давлат сиёсатини ишлаб чиқиш ва амалга ошириш вазирликнинг асосий вазифаси ҳисобланади. Агарда вазирликнинг миссиясини таҳлил қиладиган бўлсак, ҳудудий жойлашув ва бозор ҳажмини ҳисобга оладиган бўлсак, бу «Ўзбекистонни минтақавий транспорт хабига айлантириш» дегани.\nАна шунда ташкил этилган вазирликнинг роли барча учун тушунарли бўлади – иштирокчилар сони ва транспорт бозори ҳажмининг ўсишига эришиш (бозор ҳажми – бу бозор атрофида таклиф этиладиган ва сотиб олинадиган товар ёки хизматлар ҳажми).\nҲа, бир кундаёқ барча нарсани ўзгартириб бўлмайди ва вазирлик ташкил этилганига атиги бир неча ой бўлди. Эҳтимол, вақт чекланганлиги ҳисобигами, авиация ва темирйўл ташувлари секторларида ҳали-ҳануз бошқарувнинг монополлашган тизими мавжуд, шаффофлик ва аҳолининг транспорт хизматларига бўлган талабини қондириш имконига эга эмас. Аммо асосийси, тўғри йўл танланган ва тан олиш керакки, ташувлар бозорида соғлом рақобатнинг йўқлиги мамлакатда транспорт соҳаси даражасига таъсир кўрсатмоқда.\nМақолада давлат тартибга солувчисининг ташкил этилиши маъқулланади, келажакда соҳанинг ўсишига умид билдирилади ҳамда қандай камчиликлар мавжудлиги кўриб чиқилади.\nТранспорт сиёсатига нисбатан ёндашувни ислоҳ қилиш, биринчи навбатда янгича тушуниш аппаратини кўзда тутади. Транспорт ва иқтисодий ўсишга ўзаро таъсир кўрсатувчи омиллар мавжудлик (accessibility) ва «логистик боғлиқлик» (connectivity) ҳисобланади. Мавжудлик ва қатнов манзилининг даражасини англаш муҳим ҳисобланади, чунки у йўловчи ва юк ташишда давлат ҳамда хусусий операторлар ролини аниқлашга ёрдам беради. Бунда, мавжудлик – географик нисбий ўлчов бўлса, «қатнов» амалий ва технологик чекловлар ҳамда мавжудликни ошириш имкониятларини англатади (масалан, йўлга сарфланадиган вақт ёки самаралироқ транспорт воситалари).\nОддий сўз билан айтганда, вилоятларда аэропортлар бўлса ҳам, мунтазам қатновлар бўлмаса, «логистик боғлиқлик» билан муаммо ҳал бўлмайди. Ёки бошқа мисол. Ўзбекистондаги вилоят марказларидаги бирорта ҳам корхона агарда маҳсулот жўнатиш учун уни ишлаб чиқаришга кетганчалик маблағ сарфлайдиган бўлса, экспорт билан муваффақиятли шуғуллана олмайди. Бундан ташқари, вагонларни корхона жойлашган шаҳардан давлат чегарасигача олиб борадиган вақт чегарадан Россиягача етиб борадиган вақтга нисбатан уч баравар кўпроқ бўлса.\nШуни англаш муҳимки, хусусий операторларнинг ривожланиши давлат монополиячи компанияларига имтиёз ва дотация тақдим этиш сиёсатидан воз кечиш орқали давлат бошқарувидаги юкламаларни камайтириш имконини беради. Давлатнинг тежалган маблағлари эса бошқа эҳтиёжларга сарфланиши мумкин.\n«Ўзбекистон ҳаво йўллари» МАКнинг пунктуаллик ва парвозлар хавфсизлигини таъминлашдаги ютуқларига қарамасдан, Ўзбекистон халқаро йўловчи ташишдаги рақобатда ютқазиб қўймоқда. Кейинги саккиз йил мобайнида «Ўзбекистон ҳаво йўллари» МАКнинг халқаро йўналишлардаги йўловчилар оқими ялпи ўсиши атиги 2,4%ни ташкил этган бўлса, рақобатчиларда бу кўрсаткич мос равишда: Аэрофлот (РФ) – 16%, Турк ҳаво йўллари (Туркия) – 12%, Ютэйр (РФ) – 37,6%, Эйр Астана (Қозоғистон) – 11,1%, Жанубий Хитой ҳаво йўллари (Хитой) – 11,9%ни ташкил қилди.\nТаққослаш учун: 2017 йилда Эйр Астана 4,2 млн нафар йўловчи, жумладан, орасида ўзбекистонликлар ҳам бўлган 600 минг транзит йўловчини ташиган. «Ўзбекистон ҳаво йўллари» МАКнинг йўловчилар оқими 2,7 млн нафарни, транзит йўловчилар улуши 9,7%ни ташкил этган. Эслатиб ўтаман, иқтисодиётда транзит йўловчиларни ташиш хизматлар экспорти ҳисобланади ва ЯИМ структурасида акс этади.\n«Ўзбекистон ҳаво йўллари» МАКнинг монопол мавқеи ва рақобатбардош бўлмаган нарх сиёсати шунга олиб келдики, авиачипталар нархининг сунъий равишда оширилиши натижасида Ўзбекистон фуқаролари Россия ва Туркия каби асосий йўналишларга Ўш (Қирғизистон) ёки Чимкент (Қозоғистон) шаҳарлари орқали учишга мажбур бўлишмоқда. Турли ҳисоб-китобларга кўра, бу йилига миллион нафар йўловчи демакдир. Оқибатда Ўзбекистон ўз ватанидан учиб кетиши ва ўз мамлакати ЯИМни тўлдирадиган салоҳиятли йўловчилар оқимини йўқотмоқда.\nТаққослаш учун, қўшни Қозоғистонда саккизта авиакомпания мавжуд, лекин улар Air Astana авиакомпаниясига ўз кўрсаткичларини оширишига халал бермаяпти.\nЎзбекистонни транспорт хабига айлантиришдан миллий авиаташувчининг ўзи ҳам манфаатдор бўлиши лозим. Шунда у бир мамлакатнинг ёпиқ бозори учун эмас, минтақадаги барча республикалар йўловчиларини ташиб ишлаши мумкин бўлади. Бутун минтақада ҳеч ким АҚШ ёки Сингапурга тўғридан-тўғри учолмайди. Бозорнинг ривожланиши ва умумий «улуш»нинг ошишидан ҳамма ютади. Аммо йўловчи ташиш бозорини ривожлантириш давлат корхонасини қўллаб-қувватлашнинг зарар келтирувчи стратегиясидан бутун авиация бозорини рағбатлантиришга ўтишни талаб қилади. Шунингдек, Ўзбекистонда маҳаллий авиаташувчи компаниялар фаолиятини ташкил этиш ва амалга ошириш учун қулай шароитлар билан таъминлайдиган норматив таъминот керак бўлади. Авиаташув талабини қондириш учун Ўзбекистонда рейсларнинг йўналиши ва мунтазамлигига қўйилган чекловларни олиб ташлаш орқали хорижий авиаташувчиларга «очиқ осмон» режимини жорий этиш лозим бўлади.\nМаҳаллий авиакомпаниялар нима учун керак?\nМаҳаллий хусусий компания ва миллий авиаташувчи ишлаб топган доллар ўртасида ҳеч қандай фарқ йўқ ва ЯИМ структурасида бир хилда акс этади. Миллий авиаташувчи мамлакат ичидаги йўналишларда зарарига учмоқда дейишингиз мумкин. Аммо кейинги 7-8 йил давомида ички йўловчи ташиш ҳажми мунтазам равишда камайиб бормоқда. Бугунги кунда Ўзбекистондаги ички рейсларда йўловчи ўринлари 800 минг атрофида. Бу ҳаттоки Афғонистонда таклиф этилаётган йўловчи ўринларидан ҳам кам (1 млн). Масалан, Қарши аэропортининг юкламаси 2%ни ташкил этади (яъни 98% ишламайди), аслида эса барча вилоят аэропортлари муҳим аҳамиятга эга, вилоят иқтисодий ривожланишига таъсир кўрсатадиган стратегик объектлар ҳисобланади.\nНима қилиш керак? Оддий аҳоли ҳар доим мамлакат ичида ҳаракатланади. Транспорт хизматларига бўлган талабнинг ўсиб боришини қондириш учун лоукостер бизнес моделидаги маҳаллий авиаташувчи компаниялар ташкил этиш ва фаолият олиб бориши учун норматив таъминот талаб қилинади. Бу маҳаллий аэропортларга жон бағишлайди, меҳнат мигрантларини ҳаётини хавф остига қўйиб Қозоғистон чўллари орқали автобусда эмас, арзон нархларда яқин хорижга боришларига имконият яратади.\nНима учун лоукостерлар пайдо бўлмаяпти?\nЧунки бунинг учун ҳозирча шароит мавжуд эмас. Резидент-авиакомпаниялар учун юмшоқ ва эгилувчан тариф сиёсатини ўрнатиш лозим. Бундан ташқари, қонунчиликка ўзгартиришлар киритиш зарур. Масалан, Ҳаво кодексига мувофиқ, авиаташувчи бепул багаж тақдим этиши шарт (102-модда), қайтарилмайдиган чипта сотишга ҳаққи йўқ (104-модда) в.б.\nЯқинда ОАВда эксплуатант сертификатини олишни хоҳловчи ўзбек компанияси ҳақида мақола чоп этилди. Қайд этиш жоиз, кейинги ўн йилда бутун дунёда авиация бизнеси 60%га ўсди. У инвесторлар учун жозибадор ҳисобланади. Компания очиш ва парвоз қилишни истайдиганлар мамлакатимизда ҳам, хорижда ҳам етарлича, фақат мавжуд муаммоларни муҳокама қилиш учун уларни Транспорт вазирлигига таклиф этиш керак. Янги иштирокчиларнинг рўйхатга олинмаётганлиги тўсиқлар борлигини билдиради.\nЎзбекистон президенти имзолаган фармонга мувофиқ, аэропортлар «Ўзбекистан ҳаво йўллари» МАКдан ажратилди. Бу нимани англатади? Аэропортлар раҳбарияти ҳозиргидан фарқли ўлароқ, парвозлар харитасини тузиш, йиғим ва ставкаларни белгилаш, янги авиаташувчилар ва туристлар оқимини кўпайтириш, янги йўналишлар очиш учун имтиёзлар таклиф этиш билан ўзлари шуғулланишлари керак.\nАммо бунда бир жиҳат бор. Авиаёнилғи шунчалик қимматки, бизга парвоз қилиш даромадли эмас. Авиаёнилғи нархи рейслар таннархини ташкил этувчи асосий қисми ҳисобланади ва авиаёнилғи манбаларига нодискриминацион кириб бориш соҳасида алоҳида эътиборни талаб қилади.\nЖаҳон амалиётида авиация керосини одатда аэропортлар томонидан биржа орқали хориждан сотиб олинади ва унинг нархи нефть нархига бевосита боғлиқ. Нефть нархининг тушиши авиаташувлар ўсишига олиб келди ва глобал иқтисодиётга ижобий таъсир кўрсатди. 2015 йилда жаҳон бозорида реактив ёнилғи нархи 2014 йилдагига нисбатан 43%га арзон бўлди ва бу авиаташувчиларнинг тарифларини тўғрилашларига, йўловчи ташиш ўсиш суръати тезлашиши ёки сақланиб қолишига олиб келди.\nЎзбекистонда эса бошқача механизм ишлайди. Авиаёнилғига нисбатан монополия мавжуд ва унинг нархи жаҳондаги ўртача нархлардан анча юқори. Маълумки, ёнилғига камроқ пул сарфланса, мамлакатимиз аэропортларида ёнилғи қуядиган «Ўзбекистон ҳаво йўллари» МАК ва бошқа ҳар қандай авиакомпаниянинг ҳам рентабеллиги ошади ва авиачипталар нархи пасаяди.\nБу ҳали ҳаммаси эмас. Бундан ташқари, Ўзбекистонда авиаёнилғига ҚҚС жорий этилган. Умумэътироф этилган амалиётда эса халқаро авиаташувларда ноль ставкадаги ҚҚС қўлланилиши қонуний асосда белгилаб қўйилган. Бундан ташқари, аэропортлар томонидан халқаро парвозларни амалга ошираётган хорижий авиакомпаниялар ҳаво кемаларига ёнилғи қуйиш айланмасига ноль ставка жорий этилган.\nКелинг, қўшниларга назар ташлаймиз.\nҚозоғистон. 2010 ва 2012 йилларда солиқ қонунчилигига ўзгартиришлар киритилди. Солиқ кодексининг 244-1-моддасига кўра ёнилғи-мойлаш материаллари билан таъминлаш бўйича аэропорт хизматлари кўрсатишда айланмага нисбатан ноль ставкадаги ҚҚС жорий этилган.\nҚирғизистон. Солиқ кодексининг 263-моддасига кўра транзит рейсларини амалга ошираётган ҳамда халқаро ташув билан боғлиқ ҳаво кемаларига хизмат кўрсатишда темирйўл транспортидаги халқаро ташувлар билан боғлиқ хизматлардан ташқари хизматларга ноль ставкадаги ҚҚС белгиланган.\nБарча аэропортларда қуйидаги чораларни амалга ошириш зарур:\n- ёнилғи қуйиш компаниялари хизматига ягона тариф ўрнатиш, резидент-авиакомпаниялар учун эгилувчан чегирмалар тизимини ишлаб чиқиш;\n- резидент-авиакомпанияларни ўзи фойдаланиши учун олиб кирадиган авиаёнилғига нисбатан божхона тўловлари ва ҚҚСдан озод қилиш. Бу авиаёнилғи бозорида соғлом рақобатни вужудга келтиради, йўловчи ва юк ташиш тарифларини пасайтириш, авиаёнилғи билан таъминлайдиган маҳаллий компаниялар ривожланишига имконият беради.\nТемирйўл ташувлари бозоридаги ҳолат қандай?\nШуни ёдда тутиш лозимки, ривожланган темирйўл соҳасисиз биз ҳеч қачон маҳсулотларимиз экспорти ўсишига эриша олмаймиз. Самарали логистика тизими халқаро бозорларга чиқиш қийматини пасайтиради, маҳаллий корхоналар рақобатбардошлигини оширади ва ташқи савдо ривожига хизмат қилади. Темирйўл инфраструктурасига инвестиция киритиш қишлоқлар ва узоқ ҳудудларни йирик ишлаб чиқариш марказлари билан боғлайди, янги корхона ва иш ўринлари яратиш имкониятини беради. Ҳозирча эса бизда юк ташиш жуда узоқ вақт ва қиммат дегани.\nИқтисодий ҳамкорлик ва тараққиёт ташкилотининг яқинда чоп этилган ҳисоботида шундай ёзилган: «Айни пайтда Ўзбекистон темир йўллари тизимида меҳнат самарадорлиги бир ходимга 500-600 минг ташув бирлигига тўғри келади. Бу қўшни Туркманистондагига нисбатан 20%га ва бир ходимга 3,2 млн ташув бирлиги тўғри келадиган Қозоғистонга нисбатан бир неча бараварга пастдир. Меҳнат самарадорлиги бўйича Ўзбекистон Россия, Хитой ва Ҳиндистондан анча ортда. Мамлакатдаги ҳаракат таркиби эскириб бормоқда. ОТБнинг маълумотига кўра, вагон паркининг сезиларли қисми (қарийб 90%и) яқин ўн йил ичида алмаштиришни талаб этади».\nҲисоботда шунингдек, темир йўллар қувватини кучайтириш ва самарадорликни ошириш мақсадида хусусий темирйўл операторлари учун бозорни очиш тавсия этилган.\nТемирйўл транспорти соҳасида рақобатни ривожлантириш учун нима қилиш керак?\nХусусий темирйўл ташувлари бозорини ривожлантириш учун шароит яратиш лозим.\n1. Ташувларни амалга ошириш ва темир йўл инфраструктурасини бошқариш функцияларини ажратиш. Хусусий ташувчилар ташиши мумкин, йўл учун давлат жавоб беради. Янгиликларда 176 млн долларга 24та локомотив сотиб олиниши хабар қилинди. Давлат локомотивларни ўзида қолдириши мумкин. Аммо йўловчи ва юк вагонлари ташувчилар ва етказиб берувчилар учун мутлақ шаффоф ҳуқуқий база ва соғлом рақобат яратиб бериши даркор.\n2. Темирйўл ташувларини тартибга солувчи норматив-ҳуқуқий базани ўзгартириш, хусусан:\n- ҳаракат таркиби операторлари фаолияти ва уларнинг ташувчилар билан ҳамкорлигини тартибга солувчи норматив-ҳуқуқий ҳужжат қабул қилиш;\n- умумлашган ташувлар учун тарифларни ҳисоблаш усулини ишлаб чиқиш ва тасдиқлаш;\n- «O’ztemiryo’lyo’lovchi» АЖ томонидан темирйўл инфраструктурасига чекловларсиз киришни таъминлаш. Бу ҳаракат таркиби операторлари ва ташувчиларга инфраструктура хизматларига дискриминациясиз киришни англатади.\nДискриминациялашмаган кириш инфраструктура хизматлари учун тарифларни давлат томонидан тартибга солиш, инфраструктура хизматларини тақдим этиш шартномасидаги мавжуд шартларни аниқлаш, инфраструктура хизматлари тақдим этишни асоссиз рад этишни тақиқлаш йўли билан таъминланади.\nВагонларнинг сурункали етишмаслиги туфайли биз уларни валюта сарфлаб қўшни давлатлардан олиб киришга мажбур бўлмоқдамиз. Илғор халқаро тажриба асосида вагонлар биржасини ташкил этиб, ўз бозоримизни ривожлантиришимиз мумкин эди.\nҲаракат таркиби операторлари ўртасидаги ҳамкорликнинг бозор механизмларини ривожлантириш учун ягона ахборот-савдо вагонлар маркази («биржа») ташкил этиш масаласини кўриб чиқиш керак. Ягона марказ маълумотлари асосида ҳаракат таркиби операторлари вагонлар алмашиш бўйича шартномалар тузиши мумкин бўлади. Бу юқори даражадаги транспорт харажатларини камайтиради ҳамда транспорт ва логистиканинг ЯИМдаги улушини, Doing business рейтингидаги кўрсаткичларни оширади,\nХулоса қилиб айтганда, Транспорт вазирлигининг ташкил этилиши муҳим стратегик қадам ҳисобланади. Президент фармонига мувофиқ, вазирлик олдига жуда муҳим вазифаларни амалга ошириш қўйилган. Хизмат ва маҳсулотларимиз экспорти ҳажмини оширадиган амалий қадамларни ҳам яқин вақт ичида кўрамиз деб умид қиламиз. Транспорт хизматлари бозорида рақобат муҳитини ривожлантириш учун шароит яратибгина мавжуд самолёт, поездлар етишмовчилигини қоплаш ва соҳанинг инвестициявий жозибадорлигини ошириш мумкин. Ва бу ҳаммаси эмас.\nЎзбекистон бутун Марказий Осиё минтақасида ҳақиқий транспорт хабига айланиш учун барча имкониятларга эга. Бу йўлда Транспорт вазирлигига омад тилаймиз.\nSmartGov consulting консалтинг компанияси директори\nЎзбекистон логистика самарадорлиги бўйича жаҳондаги 50та етакчи мамлакатлар қаторига кирмоқчи\nЭксперт: Ўзбекистон Марказий Осиёда транспорт-коммуникация тизимини шакллантиришда етакчига айланиш учун барча имкониятларга эга


Маҳмуд Мурадов жангда ҳам, ҳаётда ҳам барчани хурсанд қилмоқда - EFFECT.UZ\n. 11:07 | 24.02.2021\nТаниқли UFC ва ММА жангчиси Маҳмуд Мурадов Бухородаги болалар уйига бориб барчанинг кўнглини кўтаришга ҳаракат қилди.\n«Мен Ўзбекистонда бўлганимда, болаларга имкон қадар кўпроқ вақт ажратишга ҳаракат қиламан. Масалан, ўтган сафар болалар уйига борганимда уларга соат, пойабзал, ва спорт костюмларни олиб беришга ваъда берганман. Алҳамдулиллаҳ бугун мен ўз сўзимга содиқ қолдим ва болаларни хурсанд қилдим», — деб ёзди.\nМаҳмуд Мурадов туғилган шаҳрида муҳтожларнинг уйларига ҳам ташриф буюрди.\n«Она шаҳримга келиб, ёрдамга муҳтож оилалардан хабар олишга қарор қилдим. Мен одамларга ёрдам беришга ва қўллаб- қувватлашга қодирлигимдан жуда хурсандман. Умид қиламанки, яқин орада бу инсонларнинг ҳаёти яхши томонга ўзгаради. Қодир Оллоҳ бизга ато этган ҳаёт учун Алҳамдулиллаҳ дейман!» — деб айтди.\nМаҳмуд Мурадов бундай ишларни биринчи марта амалга ошираётган йўқ. Ўзбек ўғлони муҳтожларга қўлидан келганича ёрдам қўлини чўзиб келмоқда.\nМашҳур инсонлардан бири автоҳалокатга учради...\nМаҳмуд Мурадов келаси йили болалар учун мутлақо бепул спорт академияларни очишга ваъда берди


Президент Шавкат Мирзиёевнинг Туркия сафари - Nurzamon.uz\nОлий мартабали меҳмонни Туркиянинг расмий шахслари кутиб олди.\nЎзбекистон чуқур ўйланган, ҳар томонлама мувозанатли, аввало халқимиз учун манфаатли ташқи сиёсат юритмоқда. Барча шерик давлатлар ва халқаро тузилмалар билан ҳамкорликни кенгайтириб бормоқда.\nУлардан бири – Туркий тилли давлатлар ҳамкорлик кенгаши. Бу ташкилот 2009 йилда тузилган. Мамлакатимиз унга 2019 йилда қўшилган. Кенгашнинг асосий мақсади қардош мамлакатлар ўртасидаги алоқаларни мустаҳкамлаш, савдо-иқтисодиёт, транспорт, энергетика, туризм ва маданий-гуманитар соҳалардаги ҳамкорликни ривожлантириш, тинчлик ва хавфсизликни мустаҳкамлаш бўйича саъй-ҳаракатларни мувофиқлаштиришдир.\nЎхшаш тил ва бир дин, тарихий ва маданий ришталар асосида шаклланган бу ташкилот минтақавий ҳамкорликнинг самарали механизмига айланиб бормоқда. Ўзбекистоннинг қўшилгани унинг қамровини ҳам, салоҳиятини ҳам оширди. Президент Шавкат Мирзиёевнинг ташаббуслари кўп томонлама ҳамкорликни амалий мазмун билан бойитди. Қисқа даврда давлатимиз раҳбари томонидан 20 дан ортиқ таклифлар илгари сурилди ва амалга оширилди.\nХусусан, 2019 йил октябрда Тошкентда Туркий тилли давлатлар Ишбилармонлар кенгаши мажлиси ҳамда Инвестиция форуми ўтказилди. 2020 йилда Хива шаҳрига “Туркий дунёнинг маданий пойтахти” мақоми берилди. Ёш тадбиркорлар форуми таъсиси этилиб, шу йил сентябрда Тошкентда унинг биринчи йиғилиши ўтказилди. Шунингдек, Кенгашга аъзо мамлакатларнинг ёшлар ва спорт масалаларига масъул вазирлари мажлиси ҳам бўлиб ўтди.\nЎзбекистон Президенти доим алоҳида эътибор қаратиб келаётган транспорт ва божхона соҳасида тартиб-таомиллар рақамлаштирилмоқда. Масалан, мамлакатимизда Туркия ва Қозоғистон билан бошланғич лойиҳалар ишга туширилди. Тошкент, Андижон ва Термиздаги логистика марказларимиз Туркий Кенгаш доирасидаги “биродар портлар” тизимига қўшилди.\nДавлатимиз раҳбари коронавирус пандемияси бўйича билдирган таклифлар ҳам долзарблигини кўрсатди. Кенгашга аъзо мамлакатлар доирасида ушбу касалликка қарши курашиш бўйича махсус мувофиқлаштирувчи гуруҳ тузилди. Эпидемиологик вазиятни кузатиш, таҳлил қилиш ва прогнозлаштириш бўйича доимий фаолият юритадиган тизим йўлга қўйилди.\nШавкат Мирзиёев шерик давлатлар миқёсида туризмни ривожлантириш масаласига ҳам алоҳида эътибор қаратиб келмоқда. Бу соҳадаги ташаббуслар ҳам амалга ошмоқда. Жорий йил июнда Қўқон шаҳрида Туркий тилли давлатлар ҳамкорлик кенгаши туризм вазирлари йиғилиши бўлиб ўтди. Унда Қўқон туркий дунёнинг илк туризм пойтахти, деб эълон қилинди. Мамлакатларимиздаги муқаддас қадамжолар бўйлаб “Табаррук зиёрат” лойиҳасини амалга ошириш бошланди.\nМаҳмуд Кошғарий, Юсуф Хос Ҳожиб, Алишер Навоий, Мусо ал-Хоразмий меросига бағишланган халқаро илмий конференциялар ўтказилди.\nБарча туркий халқлар учун ардоқли бўлган шоир – Алишер Навоий номидаги халқаро мукофот таъсис этилиши Президентимизнинг яна бир хайрли ташаббуси бўлди. Бу мукофот билан туркий давлатларда илм-фан, таълим, маданият ва санъат соҳаларини ривожлантиришга катта ҳисса қўшган шахслар тақдирланади.\nЎзбекистон Президенти бу галги саммитда ҳам муҳим ташаббусларни билдириши кутилмоқда.


Ўзбекистон Ёзувчилар уюшмаси » ЖАСОРАТГА ТЎЛА ҲАЁТ\nАсосий Адабий ҳаёт ЖАСОРАТГА ТЎЛА ҲАЁТ\nЎзбек шеъриятига тоғлар виқорини, саҳролар тафтини, тошқин дарёларнинг шовуллаган, маҳобатли овозини, уйғоқ юраклар титроғини олиб кирган, ҳурматли Ўзбекистон халқ шоири, куюнчак, моҳир публицист, 5 нафар фарзанднинг онаси, шириндан шакар, этак-этак набираларнинг бувижониси бўлган Ҳалима Худойбердиеванинг илк:\nОмон-омон қўшиқлардан айт,\nАлвон-алвон қўшиқлардан айт,\nОҳанг бўлиб қўшиққа бу кеч\nҚўшилишиб кетадиган пайт.\nОмон-омон қўшиқлардан айт\nдеб мастона куйланган шеърлари чоп этила бошланганда у 14-15 ёшларда эди. Ўзбекистон халқ шоири Зулфияхонимнинг назарига тушган, туғёнли туйғуларини эркин ва шиддатли овозларда куйлаган ва ҳали ҳамон шундай баланд пардаларда куйлаётган Ҳалима Худойбердиеванинг шу кунгача мухлислари юрагидан чуқур жой олган “Илк мухаббат”, “Оқ олмалар”, “Иссиқ қор”, “Юрагимнинг оғриқ нуқталари”, “Муқаддас аёл”, “Тўмариснинг айтгани”, “Йўлдадирман”, “Буюк қушлар” ва бошқа йигирмадан ортиқ шеърий мажмуалари, достонлари, мақолалар тўпламлари нашр қилинди ва ҳамон қўлдан-қўлга ўтиб, ўқиб келинмоқда. Йиллар силсиласида ўзбек шеъриятида аёл қалбининг оҳангларини ўзининг эркин сўзи билан ифода қилган шоира қайси бир оғриқларни, қайси бир шодликларни куйламасин, у мухлислар юрагида мустаҳкам ирода, меҳр-мухаббат, юксакликка интилиш, ватанпарварлик руҳини ифода этишга муяссар бўлди. Боёвутнинг иссиқ бағрида камол топган ёшгина қизалоқнинг жасоратга тўла ҳаёти шеърларга кўчди ва саноқсиз юракларни забт этди. У ўз устида ишлади, изланди, ижод машаққатларида тобланди. У Расул Ҳамзатов, Қайсин Қулиев, Мустай Карим, Римма Казакова, Евгений Евтушенко сингари шоирларнинг шеъриятидаги маҳорат сирларини урганди. Тошкентда ва Москвада таҳсил олди. Ҳар бир шеърида дунёларга баробар орзулар, мақсадлар, яратувчанликнинг бўйини кўрсатди. Достонларида, бахшиёналарида ватан, она ва бола қалбидаги буюк мухаббатни она бўлиб куйлади.\nУнинг таржимон сифатида Фазу Алиева, Сильва Капутикян, Иброҳим Юсупов каби қардош халқлар шоирлари асарларидан она тилимизга қилган таржималари ҳам диққатга сазовордир.\nШеърият, кўксимга ханжарингни санч,\nБу қурбонсиз умр меники эмас…\nдея, шоира ўзининг шоирлик қисматини бус-бутунлигича, бор бўй-басти билан мардона қарши олди.\nШоиранинг юраги бир зум бўлсин ловуллаб ёнишдан тўхтагани йўқ. Ижод эса, аслида мана шу ёнишдир. Ўзгалар юрагига тафт, нур улашишдир. Буни ўз қисматида ҳар ижодкор ҳар хил талқин этади.\nҲалима Худойбердиева ўзининг салмоқли ижодий фаолияти даврида “Саодат”, “Гулистон” журналларида “Ёзувчи” ва ҳозирги “Янги аср авлоди” нашриётларида фаолият юритиш билан биргаликда адабиётимизга, маънавиятимизга юзлаб шогирдларни етиштириб берди. Шоиранинг ўзи шеърларида айтгани каби унинг ўткир қалами мухлислари юрагини бугун ҳам забт эта оладиган шаҳд ва шиддатга тўладир :\nВатан деб аталган қадргоҳларда\nОташнафас шоирамиз Ҳалимахонимга узоқ-умр, мустаҳкам соғлик, оилавий тотувлик тилайман.


Германияда юз берган авиафалокат оқибатида ўз оиласини йўқотган шахс устидан Цюрихда суд иши бошланди.\n21 январ 2021, Тошкент вақти: 00:52\nВиталий Калоев авиафалокат юз берган вақтда парвозни назорат қилган диспетчерни ўлдирганликда айбланмоқда.\nАвиафалокат оқибатида Виталий Калоев рафиқаси ва икки фарзандидан айрилган эди. Ўшанда чартер парвозни амалга ошираëтган самолëт Германия осмонидан фалокатга учради.\nУ диспетчер Питер Ниелсондан қасос олиб уни ўлдирганликда айбланмоқда.\nРоссиянинг Осетия Республикаси президенти Таймураз Мамсуров норасмий сафар билан Швейцарияга¸ судда қатнашиш учун бориб¸ уни адолатли ўтишига ишонч билдирди:\n"Маҳкама адолатли ўтишига хозирча ҳеч бир шубҳам йўқ. Шу пайтгача олиб борилган ишлар объектив бажарилди. Шу вақт ичида суд Виталийни қандайлигини ва унинг бу ишга қўл уришига нима туртки бўлиши мумкинлиги борасида маълумотлар тўплади.Шундай экан¸ суд холислигига хозирча шубҳа йўқ"¸ - деди Осетия президенти.\nКалоев¸ агар айбдор деб топилса¸ 20 йилгача қамоқ жазосига ҳукм этилиши мумкин.


КАМПИР ТУШДА ТУШДА - Tush tabiri mukamal sayt\nКАМПИР ТУШДА ТУШДА\nAuthor TushTabiri2 Reading 2 min Views 140 Published by 13.05.2018\nТушни таъбирлаш тушда айнан қайси қарияни кўришга боғлиқ. Хуштабиат чолларни туш кўриш — кимдир доно маслаҳат беришини ёки зарур тажрибасини ўртоқлашишини билдиради. КАМПИР ТУШДА ТУШДА\nАгар қариялар ёқимсиз, ёвуз, суякли қўллари билан дағдаға қилаётган ёки қарғаётган бўлса, — бундай туш уни кўраётганга ёмонликни, ёқимсизликни, кулфатни, ҳар хил турдаги бахтсизликни, шармандалик ва хонавайронликни ваъда қилади. КАМПИР ТУШДА ТУШДА\nҲамма учун яхши аломат, оилада меҳрибонлик, самимийлик, бир-бирини тушиниш ҳолати мавжудлиги белгиси. Бундай туш, айниқса кекса ёшдагилар учун яхши — улар фарзандларининг моддий ва маънавий қўллаб-қувватлашларидан баҳраманд бўладилар. Сўлиган чиннигул эса аксинча аломатлардан дарак беради.\nЎзгаришларни башорат қилувчи аломат. Агар тушигизда битта чодирни кўрсангиз, тақдирингизда, оилангизда бутунлай ўзгаришларни кутаверинг. Агар тушингизда кўрган чодирлар бир нечта бўлса — сиз ёки яқинларингиздан бири кўнгилсиз компанияда бўлишингизга тўғри келади.\nАгар сиз чодир қураётган бўлсангиз, ўнгда кўп вақтингизни ва кучингизни сарф этадиган иш билан шуғулланишингизга тўғри келади, бироқ шунга яраша тақдирланасиз.\nЁш йигитнинг тушига кирган йиртиқ ёки синган чодир унга келадиган ташвиш ва кўнгилсизликлардан дарак беради. Унинг режалари қанчалик илғор бўлмасин, ота-онаси тушинмай оилада баъзи муаммоларни келтириб чиқаради. Агар у ҳамма муаммоларни тушинтира бияса, тушунмовчилик барҳам топиб, яқинлари балки ёрдам қўлини чўзиб қолишади.\nҲамма ёшдаги кишилар учун, айниқса оилали бўлса, яхши аломат. Бу туш оилавий фаровонлик, ўзаро бир-бирини тушиниш, яқин қариндошлар ва дўстлар даврасида вақтни яхши ўтказишдан хабар беради.\nУйда шинамлик ва тўкинлик аломати. Чойнак уйни таъмирлаш ёки янги уй сотиб олишга қарор қилиш арафасида тушга кириши мумкин.\nОила қурмаган кишилар учун чойнак ҳақидаги туш — оила барпо этишга тайёргарлик кўришдан дарак беради.\nАгар сиз чойнакдан меҳмонларга чой қўйиб бераётган бўлсангиз, бу сизнинг меҳмондўстлигингиз белгиси.\nЧинни чойнакни синдириб қўйиш — кўнгилсизликдан, моддий қийинчиликдан, оилавий айтишиб қолишлардан далолатдир.


"Тантана" ресторанида 13 март куни рўй берган ёнғин ҳақида шу ресторанда ишловчи ходимларидан бири Озодликка маълум қилди.\n-Ресторан тўлалигича ёниб кетди. Офисларигача ёнди. Саккизта ўт ўчириш машинаси келди. Бир соатда ўчирди. Ресторан олдида турган чет давлатни қимматбаҳо машинаси ҳам портлаб кетди, - деди "Тантана" ресторани ходими.\nЁнғин ҳақида "Тантана" ресторани раҳбарияти изоҳ бермаяпти. Фарғона шаҳри Ёнғин хафсизлиги бўлими ходимининг Озодликка айтишича, ёнғинга ресторан ошхонасининг электр тизимида рўй берган қисқа туташув сабаб бўлган.\n-Таҳминий сабаби шу электр симидаги қисқа туташув, дейиляпти. Ҳозир лаборотория буни ўрганяпти, - деди Фарғона шаҳри Ёнғин хафсизлиги бўлими ходими.\nЎтган йили Фарғона шаҳри марказида очилган ҳашаматли “Тантана” ресторани аҳоли гавжум масканлардан ҳисбланиб келинган.\nШаҳарлик бадавлат оилалар тўй-маъракаларини шу ресторанда ўтказиб келган. Лекин ёнғин рўй берган пайтда ресторанда одамлар бўлмаган.\n-Ёнғин саҳарда бўлаяпти, шу сабаб ёнғиндан ҳеч кимга зиён етмади. Рестораннинг 200 метр майдони ёнган, - деди Фарғона шаҳри Ёнғин хафсизлиги бўлими ходими.\nЎтган йили Фарғонадаги “Александрия” ресторани, “Донер” кафеси, мебель ва оптика дўконлари жойлашган икки қаватли бинога ўт кетган эди.\n“Александрия” ресторани официантларидан бири ёнғинга электр симларидаги носозлик сабаб бўлганини айтганди.\nШу кунларда Ўзбекистоннинг турли вилоятларида газ баллонлар ёки қўлбола ускуналардан фойдланиш натижаларида кўплаб ёнғинлар содир бўлмоқда.\nШу ой бошида Хоразмдаги “Олтин балиқ” ресторанида рўй берган ёнғиндан икки одам жароҳатланганди.\nЎт ўчириш ҳизмати расмийлари хусусий корхона ва хонадон эгаларини ёнғин хавфсизлиги қоидаларига риоя этишга чақирмоқдалар..


By Исмоил Муҳаммад Яъқуб on 01/16/2021 АБУ БАКР ТАРИХ ХУЛАФОИ РОШИДИНЛАР\nРумликларнинг чап қаноти мусулмон қўшинининг ўнг қанотига ҳамла қилиши\nРумликлар мусулмонлар устига ёпирилиб, шиддатли ҳужум бошладилар. Уларнинг чап қаноти мусулмонларнинг ўнг қанотига ҳамла қилиб, мусулмон қўшини марказини ёриб ўтишга муваффақ бўлди. Муоз ибн Жабал баланд овозда: “Эй Аллоҳнинг мусулмон бандалари, душманнинг ҳамласи ўта шиддатли бўлмоқда. Аллоҳга қасамки, уларни фақат мардонавор қарши олиш ва сабр-матонат билан олишиш билангина чекинтира оламиз”, деб ҳайқирди. Сўнг отидан сакраб тушиб: “Ким от устида урушаман деса, отимни олаверсин, мен пиёдалар билан жанг қиламан”, деб пиёда аскарлар ичига кириб кетди.\nАзд, Мазҳиж, Ҳазрамавт ва Хавлон қабилаларига мансуб аскарлар сабот билан туриб, Аллоҳнинг душманлари йўлини тўсдилар. Бироқ душманнинг мўр-малахдек ёпирилган улкан қўшинига дош беролмай ортга чекиндилар, натижада исломий қўшиннинг ўнг қанотидан марказга йўл очилди. Мусулмонларнинг катта бир гуруҳи байроқлар остида душманга қарши мардонавор урушишда давом этди. Улар румликларнинг ҳужумини қайтаришга муваффақ бўлдилар ва душманнинг янада ичкарилашига имкон бермадилар. Бу орада мусулмон аёллар ҳам ортга чекинаётган аскарлар йўлига чиқиб, уларни ёғоч ва тошлар билан уриб, ортга қайтишга мажбурладилар.\nИкрима ибн Абу Жаҳл: «Расулуллоҳ билан бир неча ўринда урушганман, энди бугун сизлардан қочар эканманми?!» деб ҳайқирди. Сўнг: «Ким мен билан бирга ўлишга байъат беради?» деди. Амакиси Ҳорис ибн Ҳишом ҳамда Зирор ибн Азвар бошлиқ 400 чоғли баҳодир ва суворий аскарлар унинг чақириғини қабул қилиб, ўлимга байъат қилдилар. Улар Холиднинг чодири яқинида душман билан жанг олиб бордилар. Сабот билан урушдилар, кўплари яраланди, баъзилари шаҳид бўлди. Шаҳидлар ичида Зирор ибн Азвар разияллоҳу анҳу ҳам бор эди.\nВоқидий ёзади: «Улар жароҳат олиб йиқилган жойларида ташналикдан сув сўрадилар. Озроқ сув топиб келишди. Сувни улардан бирининг оғзига тутилганда у шеригининг сувга қараб турганини кўриб, аввал унга беринглар, деди. Униси яна бошқасига беришларини сўради. Шундай қилиб, сув улар ичида бир айланиб чиқди, ҳаммаси бир қултум ичмасдан шаҳид бўлдилар».\nАйтишларича, ўша куни биринчи шаҳид бўлган киши жанг олдидан Абу Убайда ёнига келиб: “Мен бугун сафарга тайёрланиб турибман, Расулуллоҳ саллаллоҳу алайҳи ва салламга бирон гапинг борми?” деб сўради. Абу Убайда: “Ҳа, у зотга менинг саломимни етказ ва: “Эй Расулуллоҳ, биз Раббимизнинг ваъдаси ҳақлигини кўрдик”, деб айт”, деди. Шундан сўнг у одам қаҳрамонларча урушиб шаҳид бўлди.\nРумликларнинг ўнг қаноти мусулмонларнинг чап қанотига ҳамла қилиши\nРумликларнинг Қанотир бошчилигидаги ўнг қаноти мусулмонларнинг чап қанотига шиддатли ҳамла қилди. Чап қанот Кинона, Қайс, Хасъам, Қузоа, Омила ва Ғассон қабилаларига мансуб аскарлардан ташкил топганди. Улар душман ҳамласига дош беролмай чекинишга мажбур бўлишди. Қўшин маркази чап томондан очилиб қолди ва румликлар ортга чекинаётган мусулмонларни таъқиб қилиб, уларни лашкаргоҳларигача қувиб борди. Мусулмон аёллар қочаётганлар олдига чиқиб, уларни тош ва таёқлар билан урар, уларга: «Исломнинг иззати, оналар ва хотинларнинг иффатини ҳимоя қилиш қаерда қолди?! Қаерга қочяпсизлар, бизни олчоқ кофирларга ташлаб кетяпсизларми?!» дейишарди. Уларнинг таъна-дашномлари таъсир қилиб, ўзларининг аҳволидан хижолат бўлган аскарлар яна ортга қайтиб, душман билан олишиб кетарди. Шиддатли жангларда ҳар икки томондан кўплаб одам ўлдирилди. Шу жангда Саид ибн Зайд шаҳид этилди. Румликларнинг чап қаноти ҳужумни янада кучайтирди. Улар Амр ибн Ос қўшини устига шиддат билан ёпирилдилар, мақсадлари уларни ёриб ўтиб, умумқўшинни ҳар тарафдан ўраб олиш эди. Амрнинг қўшини мардонавор жанг қилди, лекин румликлар уларни чекинтиришга муваффақ бўлдилар. Мусулмон аёллар тепаликдан тушиб келиб, қочаётган аскарларнинг юзларига ура бошладилар. Амрнинг қизи нидо қилди: «Жуфти ҳалолини ташлаб қочаётган эркакни Аллоҳ хор қилсин! Қизини ташлаб қочаётган отани Аллоҳ хор қилсин!» Бошқа аёллар ҳам: «Агар бизни ҳимоя қилолмасангиз сизлар бизнинг эрларимиз эмассиз!» деб чувуллашди. Шу билан улар мусулмонларнинг ҳамиятини қўзитиб, эсларини жойига келтирдилар. Мусулмон аскарлар руҳланиб, яна жангга шўнғиб кетдилар ва румликларга шиддатли қарши ҳужум уюштириб, уларни эгаллаб олган мавқеларидан суриб чиқардилар.\n Аздий. «Футуҳ аш-Шом», 222-бет.\n “Тартиб ва таҳзиб ал-бидоя ван-ниҳоя”, 170-бет.\n “Ал-бидоя ван-ниҳоя”, 7/12.\n «Ал-амалиёт ат-тааррузия вад-дифоия», 174-бет.\nAvvalgi maqolaAқидати таҳовийя шарҳи | 6 | Шайх Содиқ Самарқандий\nKeyingi maqola Тафсири муяссар, Оли Имрон сураси, 54-60 оятлар


Канизадан янги тарона ва видеоклип тез кунда "Ўйламанг"! » PopCorn.uz - Шоу Бизнес олами хақиқати\nКанизадан янги тарона ва видеоклип тез кунда "Ўйламанг"!\nСана: 10.02.2016 1595 қайноқ\nЭстрадамизнинг хушовоз хонандаси, ўз йўналиши, имиджи ва энг асосийси мухлисларига эга бўлган Каниза кетма-кет қўшиқлар ва видеоклиплар тақдим этиб, халқимизни хушнуд этишда давом этади.\nЯқиндагина “Ёр-ёр” таронаси юртимизнинг етакчи радиотўлқинлари узра жаранг сочганига қарамай, хонанда навбатдаги тарона ва видеоклип устида иш бошлаб юборгани ҳақида маълум қилди. У ўзининг ҳар доимги ижодий ҳамкорлари бўлмиш “SMJ Group” билан биргаликда “Ўйламанг” деб номланган қўшиқ яратди. Бу таронани клипи билан бирга халқимизга намойиш этиш истагида бўлган Каниза, тасвирга олиш ишларини ҳам тугаллашга улгурди.\nЖасур Шаметов режиссёрлигида суратга туширилган бу ижод маҳсулида бир қатор элимиз ардоғидаги актёр ва актрисалар иштирок этишган. Бош ролларда маҳоратли актёр Убайдулло Омон, Бобур Йўлдошев ҳамда ёш актриса Юлдуз Ражабоваларни кўрасиз ва уларнинг яратган образларига баҳо беришингиз мумкин бўлади.\nХонанданинг сўзларига қараганда, клип сюжет ва трек жанрида. Унинг сюжетини томоша қилган ҳар бир мухлис кўзига ёш келиши шубҳасиз. Чунки, у жуда ҳам қайғули ва ғамгин воқеани ўз ичига олган. Ҳозирча суратга олиш жараёнидан тақдим этишган фотосуратларни томоша қилинг ва тез кунда тарона ва клипни премьерасини кутиб қолинг.\nЭслатиб ўтамиз, Каниза айни дамда апрель ойида ўтказилиши режалаштирилган яккахон концерт дастурига катта тайёргарлик олиб бормоқда. Биз унинг ижодий ишларига улкан зафарлар ҳамда куч-қувват тилаймиз.


Тошкентда яна ҳомиладор аёл коронавирус қурбони бўлди | Qalampir.uz\nТошкентда яна ҳомиладор аёл коронавирус қурбони бўлди\nЖамият\t28 Июль 23:18 7992\nЎзбекистонда яна бир ҳомиладор аёл коронавирусдан вафот этди. У COVID-19 касаллигининг 125-қурбони бўлди.\nТошкент шаҳар Олмазор туманида яшаган 40 ёшли М.К. (аёл) 12–17 июль кунлари шаҳар 2-сон туғруқ комплексида “30 ҳафталик 4-ҳомиладорлик, 4-туғруқ, асоратланган акушерлик анамнези, бачадон чандиғи, икки томонлама пневмония, камқонлик, нафас етишмовчилигининг 2-даражаси” ташхиси билан стационар шароитида даволанган.\n“COVID-19” тасдиқлангач, 17 июль куни шаҳар 3-сон туғруқ комплексига ўтказилган. Унга “COVID-19” инфекциясининг ўта оғир кечиши, икки томонлама пневмония ташхиси қўйилган. Касаллик ўткир юрак қон-томир ва нафас етишмовчилиги, сепсис, полиорган етишмовчилиги, ДВС синдром асоратлари билан кечган. Юқорида келтирилган ҳамроҳ касалликлар билан бирга беморда ҳомиланинг антенатал ўлими ҳам кузатилган.\nБеморнинг аҳволи асосий касаллик асоратлари ҳисобига кескин оғирлашиб, мутахассислар томонидан ўтказилган реанимацион муолажаларга қарамай ўткир нафас ва юрак қон-томир етишмовчилиги, сепсис, полиорган етишмовчилиги, ДВС синдромдан вафот этган.\n27 Октябрь 12:45 39492\n27 Октябрь 09:58 32319\n28 Октябрь 10:06 32221\n29 Октябрь 11:20 30977\n28 Октябрь 10:41 27372


МАЪНАВИЯТ ВА МАЪРИФАТ – ТАРАҚҚИЁТ ҚАНОТИ — Ishonch Gazetasi\nБарчамизни битта байроқ бирлаштириши лозим\nИнсонийликни белгиловчи энг муҳим омиллардан бири – маънавият, бири – маърифат. Таъбир жоиз бўлса, бу тушунчаларни қушнинг икки қанотига менгзаш мумкин.\nБилки, гуҳари шарифроқ йўқ андин.\nҲазрат Навоийнинг бу таърифида сўз маъноси ҳам ушбу тушунчаларга берилган таъриф эди, назаримизда.\nАммо инсониятнинг тобора юксалаётган «парвози»да бир таҳдид кўринмоқда. Бу уни кўкка кўтараётган «қанотлари»ни унутишидир.\nБугун жамиятда учраётган кўплаб муаммоларнинг илдизига боқсангиз, ана шу «унутишлар»ни кўрасиз. Энг хавфлиси, уларнинг эпидемиядек тарқалиши…\nАгар биз бугун маънавий таҳдидларга қарши ўзимизда иммунитет ҳосил қилмас эканмиз, келажак авлодни бу бўҳронлардан асрай олмаймиз.\nХўш, бунинг учун нималар қилмоқ керак?\nРеспублика маънавият ва маърифат маркази раҳбари Алишер Қодиров билан суҳбат давомида ана шу долзарб саволга жавоб изладик.\n– Гапнинг очиғи, ҳаётда маънавий таназзул ва маърифатсизлик намуналарини кузатмоқдамиз. Мана, масалан, яқинда ижтимоий тармоқларда кенг тарқалган ҳолат – Асакадаги бозорда аёл кишининг «томоша»си. Ёки кунда-кунора кўраётганимиз туғилган кун, тўйларда чиқаётган «янги» удумлар… Сиз кўп йилдан буён соҳада ишлаётган мутахассис сифатида улар ниманинг ҳосиласи деб ўйлайсиз?\n– Бу, менинг наздимда, янгиланиш, ижтимоий-иқтисодий ривожланиш даври билан боғлиқ. Тараққиёт ҳеч қачон салбий ҳолатларсиз, кутилмаган оғриқларсиз бўлмаган. Аммо улар жуда тез ўтиб кетади. Қолаверса, бу фақатгина бизнинг мамлакатимизга хос эмас. Ҳозирда бутун дунёда инсоннинг маънавий қиёфаси муаммоси пайдо бўлди. Дунёнинг энг ривожланган давлатлари ҳам, ҳар қанча тараққий этган бўлишига қарамай, бу муаммони енгишда баъзан ожизлик қилмоқда. Муаммо илдизи эса инсониятнинг туганмас моддий эҳтиёжлари (нафси)нинг ошиб боришидадир. Ана шу нафс йўлида баъзан инсонийликнинг чегарасидан чиқиб кетиш ҳолатлари кузатилмоқда. Буни ижтимоий тармоқлардаги «Эркинлик – чексиз, чегарасиз, уни бўғиш инсон ҳуқуқларини оёқ ости қилишдир» қабилидаги фикр (пост)лар ва уларни қўллаб-қувватловчи нишон (лайк)лар ҳам исботлаб турибди.\n– Хўш, бу муаммо бутун дунёда мавжуд экан, биз қандай йўл тутишимиз керак?\n– Бу муаммо инсоният яралганидан буён бор. Аммо аждодларимиз ҳар доим унга қарши воситани топа олган. Шифонинг асоси эса ҳар доим маънавият ва маърифат бўлган.\nБугун юзага келаётган муаммолар янгича кўринишда, қандай шаклда бўлмасин, барибир жаҳолатга қарши – маърифат, тубанликка қарши – маънавият билан курашсак, биз ғолиб чиқамиз.\nБунинг учун бой маънавий меросимиз бор. Энди фақат уни ёшлар онгига таъсирчан воситалар билан етказишимиз даркор. Жумладан, ижтимоий тармоқлар орқали…\n– Дарҳақиқат, бугун ҳаммамиз виртуал оламда яшаяпмиз. Ижтимоий тармоқлар фикр ва мулоҳазалар майдонига айланди. Уларни кузатар эканмиз, талқинларнинг турличалигига гувоҳ бўламиз. Мана мисол, ислоҳотлар самарасида бир пайтлар биз учун қўл етмас орзулар ушалмоқда. Аммо шуни ҳам баъзида бошқача талқин қиладиган юртдошларимиз чиқиб қолади. Шуларни кўриб, бирдамлик, хайрихоҳлик етишмаяптимикан, деб ўйланиб қоламан…\n– Албатта, шундай қатлам мавжуд. У эса ўзидан-ўзи пайдо бўлиб қолмаган. Улар «эркинлик нима ўзи?» деган саволга ғарбдан жавоб олаётганлар бўлиб, эркинликни суиистеъмол қиляптилар. Хўш, бу қандай пайдо бўлди? Маънавиятли миллатнинг фарзандлари нега «оломонча» фикрламоқда? Буни мен кечаги хатоларимизнинг ҳосиласи, деб ўйлайман. Яъни узоқ йиллар давомида боғчадан тортиб, мактаб-у коллежгача мутахассисларни ўз ишидан чалғитиб, бошқа вазифаларни бажартиришга жалб қилдик. Бой маънавий меросимиз асосида фарзандларимизни тарбия қилмадик. Энди бу ёшлар ҳар қандай ахборот таъсирига осон тушадиган қатламга айланиб бормоқда.\nБугун ахборот қуролга айланиб улгурганлигини тан олмасликнинг иложи йўқ. Буни яқин ва йироқ мамлакатлар ҳаёти мисолида ҳам кўриб турибмиз. Ўзбекистон ривожланиш йўлидан кетаётган бир пайтда ўзининг ижтимоий, иқтисодий, сиёсий манфаатларини ҳимоя қилишни хоҳлайдиган кучлар пайдо бўлиши ҳам табиий бир ҳол. Улар жамиятимиздаги ана шу кичик ҳолатлардан ҳам катта зиддиятлар, катта воқеликлар келтириб чиқаришга уринади. Агар ёш авлод маънавиятини, маърифатини юксалтирмас эканмиз, бу курашда ғолиб бўлишимиз қийин кечади.\n– Буюк давлат арбоби Маҳатма Ганди «Уйимизга тоза ҳаво кириши учун деразаларни очсак, шабада билан бирга чанг, ғубор ва довуллар ҳам ёпирилиб кириб келади, бизни безовта қилади, ҳатто, талафот ҳам етказиши мумкин», деган эди. Бугунги дунёда кечаётган интеграциялашув жараёнида ахборот оқимлари кўпайиб кетди. Айниқса, бунда ижтимоий тармоқларнинг катта ҳиссаси бор. Қайси ахборот тўғри, қайси бири холис, қайси бирида ғараз бор, ажратишга ҳаракат қилмай, бирваракайига қабул қилинмоқда. Эътибор берсангиз, жанжал бўлаётган жойларга автобус-автобус одамлар етиб бормоқда, муҳокамалардаги ҳақорат ва таҳдидларни яққол кузатяпмиз…\n– Айни шу жиҳат хатарлидир. Ахборотни таҳлил қилмайдиган қатламни бошқариш жуда осон. Шу ўринда «ахборот истеъмол қилиш пирамидаси» деган тушунчага тўхталиб ўтмоқчи эдим. Одатда ахборот тарқатилганида пирамиданинг энг қуйи ва кенг қатлами уни қандай ўқиса, шундай қабул қилар экан, бу ривожланмаган ва ривожланаётган айрим давлатларга кўпроқ хос, пирамиданинг ўрта ва қуйидан камроқ қисмини ташкил этувчи қатлам эса ахборотни ўқир экан-у, лекин жавоб қайтармас экан, демак, улар лоқайд қатламга тўғри келади. Энг тепадаги камчиликни ташкил этувчи қатлам эса ахборотни ўқиб, муҳокама қилиб, сўнг унга жавоб қайтарар экан. Қайсики жамият ана шу пирамидани тескарисига айлантира олса, ўша жамиятда ахборотга нисбатан иммунитет шаклланган ҳисобланади. Ҳозирда дунёнинг ривожланган давлатлари ана шу пирамидани тескарисига айлантиришга эришган давлатлардир. Уларда фаол қатламлар кўпчиликни ташкил этгани, ахборотга қарши иммунитет ривожлангани боис турли гуруҳлар уларга таъсир кўрсата олмайди. Бизда ҳали ахборот замиридаги мақсадни тўғри англамасдан, уни шундайлигича қабул қиладиган қатлам кенг ва кўпчиликни ташкил этади. Шу боис, мамлакатимизда бу масалани бугунги кунда кенг муҳокама қилиш, ўзини зиёлиман деган ҳар бир одам ушбу масалага лоқайд қарамаслиги, ижтимоий тармоқларда ўзининг саҳифасини очиши ва фаол бўлиши, атайлаб ташланаётган постларга оддий ва содда жавоб қайтариш орқали ўзининг тўғри позициясини шакллантириши лозим.\n– Биз мактабни «маърифат ўчоғи» деб атаймиз. Аслида эса мактаб маънавият ўчоғи ҳам бўлиши лозим. Ҳозирги мактабларга нисбатан бундай фикрларни айта оламизми?..\n– Гапнинг ростини айтганда, йўқ. Маърифат ҳар доим маънавият орқали сингдирилган. Инсон маънавияти эса маърифат орқали бойиган. Кейинги йилларда педагогларни ижтимоий-иқтисодий ҳимоя қилиш механизмининг пасайиб кетгани, уларнинг ўз вазифаларидан кўра, бошқа ишларга жалб қилиниши оқибатида таълим сезиларли оқсади. Ўқитувчининг обрўси тушди. Бир вақтлар ўқитувчи тимсолида комил инсонни кўрардик. Бугун-чи? Ўқитувчи «оддий инсон»га – жамиятнинг ўрта қатламига айланди. Қаранг, сизга бир мисолни айтаман: шу вақтгача, ҳатто, дарслар орасида ўқитувчининг тамадди қилиб олиши учун вақт ҳам ажратилмаган экан. Агар у овқатланса, буни болаларнинг олдида бажарадими? Бу ҳам бир психологик муаммо эмасми? Мактаблардаги шу каби арзимас туюлган ана шу муаммолар ёш авлоднинг маънавий камолоти билан боғлиқ катта муаммоларни келтириб чиқариши мумкинлигини англамаганимиз, энг катта хатоларимиздан эди…\n– Биз ҳар доим Ватанимиз манфаатига ёт ғояларга, ахборот хуружларига қарши курашиб келганмиз. Лекин, кузатишларга қараганда, ҳозирга келиб, улар кўпроқ ичимиздан чиқмоқда. Шундай экан, носоғлом чақириқлар, инсон шаънини камситиш, ҳақорат ва маънавиятимизга соя соладиган ҳолатларга қарши қонунларимизни кучайтиришимиз керак эмасми?..\n– Мени қийнайдигани қонунларни кучайтиришгина эмас, уларнинг баъзан ишламаслигидир. Мана масалан, «Давлат тили тўғрисида»ги қонуннинг бандларида кўча-кўйдаги пештахталарга, аввало, ўзбек тилида, кейин зуруратга қараб бошқа тилда ёзилиши мумкинлиги айтиб ўтилган. Аммо кўпинча бунга амал қилинмаяпти. Бу ўринда жамоатчиликнинг уйғоқлиги, жамоатчилик назорати қонунларнинг ишлашини таъминлайдиган муҳим омил эканини инобатга олсак, қилинаётган кўпгина ишларимиз ҳам аҳоли ва жамоатчиликнинг эътиборини оширишга қаратилганини тушунамиз. Ҳар қанча кескин қонунлар чиқарганимиз билан одамлар лоқайд бўлса, қонунларимиз кутилган самарани бермайди. Агар биз бугун қадамни тўғри ташлай олмасак, зарур чораларни кўрмасак, эртага жуда кеч бўлиши мумкин.\nБир сўз билан айтсак, жамиятнинг маънавий соғломлигида уйғоқ кучлар ҳамиша бир сафда бўлиши асосий шартдир. Маънавият таназзулига қарши курашда барчамизни битта байроқ бирлаштириб туриши лозим. Бу байроқ – бизнинг миллий шаънимиз, миллий оримиздир. Бу ҳаёт барчамизники, шу мамлакат, шу Ватаннинг эртанги тинч ва фаровон истиқболида менинг ҳам ҳиссам бўлиши лозим, деган бош ғоя, мақсад эса ана шу бирдамликнинг шиори бўлмоғи зарур деб ўйлайман.\nДУНЁ ОЛИМЛАРИ ШАВКАТ МИРЗИЁЕВГА МУРОЖААТНОМА ЙЎЛЛАДИ\nМедиа майдондаги муҳим одимлар Бош прокуратура ҳузуридаги Ахборот-таҳлил мультимедиа…\nХАЙРИЯТ: СПЕКТАКЛЬ ТУГАДИ! ёхуд томошабин маданияти хусусида мулоҳазалар\nАввалгиси\tКейингиси 1 - 44


Ўзбекистон АҚШдан картошка етиштиришни ўрганиши мумкин - 05.02.2019, Sputnik Ўзбекистон\nШу кунларда Ўзбекистон делегацияси АҚШда картошкани етиштириш ҳамда қадоқлаш технологиялари билан танишмоқда. 05.02.2019, Sputnik Ўзбекистон\nШу кунларда Ўзбекистон делегацияси АҚШда картошкани етиштириш ҳамда қадоқлаш технологиялари билан танишмоқда.\nТОШКЕНТ, 5 фев - Sputnik. Ўзбекистон картошка етиштирувчилари ассоциацияси раҳбари Элёр Ташпўлавто бошчилигидаги Ўзбекистон делегацияси 3 февралдан бошлаб Американинг Висконсин штатида ташриф уюштирмоқда, деб хабар қилди Ўзбекистон ТИВ матбуот-хизмати.\nЎзбекистонлик мутахассислар у ерда катошка етиштириш бўйича илғор технологиялар билан танишмоқдалар ҳамда АҚШнинг уруғ етиштирувчи компаниялари ва хўжаликлари билан танишмоқдалар.\nЎзбекистонликлар Америкада ҳар йили бўлиб ўтадиган картошка етиштирувчилар йиллик кўргазмасида иштирок этишади ҳамда АҚШ картошка уруғлари банки вакиллари билан танишишади.\nАмерика Қўшма Шталарида йилига 20 миллион тонна картошка етиштирилади. Висконсин штатида эса – энг йирик картошка уруғлари банки жойлашган.


“Фарҳод” бозорида бемор аёл ростдан ҳам “тез ёрдам” тез келмагани учун вафот этганми?\nЎзбекистон 435 13.06.2019 10:48:23\nШу кунларда ижтимоий тармоқларда тарқалган “Фарҳод” деҳқон бозори ҳудудида кекса ёшли бир аёлнинг тоби қочгани ва чақирилган “тез ёрдам” кечикиб келгани туфайли бемор шифохонада вафот этгани ҳақида хабарлар, шунингдек, тез тиббий ёрдам тизими фаолиятига нисбатан эътирозлар пайдо бўлган эди. Аслида воқеа қандай бўлган? Ростдан ҳам тез ёрдам бригадаси кечикиб келганмиди? Соғлиқни сақлаш вазирлиги ушбу вазиятни ўрганган ҳолда ўз муносабатини билдирди.\nМаълум бўлишича, 2019 йил 8 июнь куни соат 10:24 ва 10:34 оралиғида Тошкент шаҳар тез тиббий ёрдам станцияси Call марказига алоҳида-алоҳида иккита қўл телефонидан қўнғироқ бўлади ва улардан бири ёши 50-60, иккинчиси 60-70 ёш оралиғидаги аёлнинг “Фарҳод” деҳқон бозори ҳудудида соғлиғи ёмонлашганини маълум қилади. Ушбу маълумот зудлик билан Учтепа тумани 4-подстанциясига етказилиб, воқеа жойига “тез ёрдам” бригадаси жўнатилади. Навбатчи диспетчер вазиятни ўрганиш мақсадида соат 10:44 ларда қўнғироқ қилганида “тез ёрдам” манзилга етиб бориб, беморга биринчи ёрдам кўрсатаётган бўлади.\nБироқ, соат 10:59 да “Фарҳод” бозоридан яна телефон бўлиб “тез ёрдам” кутишаётганини маълум қилишади. Шунда бозор ҳудудида иккита бемор борлиги маълум бўлади ва зудлик билан бошқа “тез ёрдам” бригадаси жўнатилади. Аммо, “тез ёрдам” боргунича бемор йўловчи машинада шифохонага олиб кетилган экан.\n— Бозорлар, чорраҳалар, жамоат жойларида бирор бахтсиз ҳодиса рўй берса ёки кимнингдир тоби қочиб қолса, одатда воқеага гувоҳ бўлган йўловчилар “тез ёрдам” чақиради, — дейди Тошкент шаҳар тез тиббий ёрдам станцияси бош шифокори Даврон Султонов. — Бундай мурожаатларда кўпинча тез тиббий ёрдамга муҳтож беморлар бозорнинг ёки чорраҳанинг қайси бурчагида эканлиги аниқ кўрсатилмайди. Аксарият ҳолларда телефон қилган одам ҳам воқеа жойидан кетиб қолади. Натижада “тез ёрдам” машинаси беморни тополмай овора-ю сарсон бўлади, бемор топилгунча анча вақт йўқотилади. Кўпчилик ҳолларда бундай чақириқларда беморларни топиш имконияти бўлмайди.\nВазирлик тақдим этган ахборотга кўра, бугунги кунда Тошкент шаҳар тез тиббий ёрдам станциясида 179 та тез тиббий ёрдам бригадаси аҳолига хизмат кўрсатади. Тизимда 705 нафар шифокор ва 1150 нафар ўрта тиббий ходимлари ҳамда диспетчерлар ишлайди. Тез тиббий ёрдам бригадаларига кунига ўртача 3000га яқин (куз-қиш мавсумларида 4000 дан ҳам ошади) чақириқ тушади.\n1215 31.03.2019 15:31:16


Ҳозир ҳаммаси ўзгарган. Икки футболчининг бошқалардан яққол устунлиги, қўшимча пиар кампания, маълум вақт ФИФА билан қўшма совринга айлангани каби омиллар натижасида приоритетлар фарқли. Ҳозир овоз бераётганлар ягона мантиқ қолипидан чиқиб кетишган, бири футболчи урган голларга қарайди, кимдир эгаллаган совринларга, кимдир яна бошқа. Ҳар бири ўзича ҳақ. Мана шу турли ўлчовлар йиғилиб, ягона натижа олинади. Табиийки, якуний натижа ҳар хил бўлиши мумкин. Уни тушунтириб бўлмайди. Уни йилма-йил бир қолипга солиб бўлмайди.\nҲиндистонда Криштиану Роналдуга қўйилган ҳайкал норозиликларга сабаб бўлди


«Subaru» компанияси «Impreza»нинг янги авлодини яратди - Carzone.Uz\n«Subaru» компанияси «Impreza»нинг янги авлодини яратди\n«Subaru» компанияси Impreza русумидаги концептуал беш эшикли хэтчбек яратди. Унинг оммавий дебюти Токиодаги автосалонда бўлиб ўтди. Маълум бўлишича, ушбу концепт нафақат Impreza`нинг янги авлодларини дизайни, балки бутун Subaru моделлари дизайни янгиланганини кўрсатади.\nАвтомобилнинг узунлиги 4,400 мм, кенглиги эса 1,880 миллиметр. Ғилдираклари қамрови 2 670 миллиметрга тенг. Машина фавқулодда дизайнга эга бўлиб, кенг кузови, радиаторининг олтибурчакли панжараси, лочин кўзларига ўхшаш фаралари ва ғилдираклари аркиси кўрган кишини ром этади. Моделнинг қолган техник тафсилотлари ҳозирча сир тутилмоқда.\nАввал хабар қилинганидек, автомобилнинг серияли талқини Subaru Global Platform (SGP)га жойлаштирилади. Янги ишлаб чиқарилган машина спортча дизайн ва ишончли хавфсизлик тизимга эга. Норасмий маълумотларга кўра, Impreza`нинг янги авлоди тақдимоти келаси йили бўлиб ўтади.\nБундан ташҳари, Токиодаги мотор-шоуда Subaru янги кроссовер концепти намойишини ҳам ўтказди. У VIZIV Future Concept деб номланиб, япон брендининг келгуси талқинлари қай кўринишда бўлишини ҳам кўрсатди. Компания матбуот хизмати маълум қилишича, концепт автоматик ҳайдаш тизими ва бир қатор хавфсизлик технологиялари билан жиҳозланган.\nУ бетакрор дизайн, светодиодли оптика ва кузовнинг қўшимча ҳимоялагичига эга. Моделда аралаш кучланиш қурилмаси бўлиб, ҳам бензинда ишлайдиган двигатели, ҳам электромотор мавжуд. VIZIV Future Concept бошқа лойиҳалардан кам ёқилғи сарфлаши билан ажралиб туради.


БАА таркибни эълон қилди, биз-чи? / CHAMPIONAT.asia\n15:57Бундеслига. Matchday 0 15:53Каталониянинг икки клуби ЛаЛига етакчилари билан тўқнашади 0 15:44"Навбаҳор" дастлабки йиғинни мағлубият билан якунлади 5 15:22Breaking: Алексис Санчес бугун "Манчестер Юнайтед"да тиббий кўрикдан ўтади 10 15:20Жанубий Корея U-23 - Малайзия U-23 - 2:1. ВИДЕО 9 15:15Olamsport: МакГрегор чемпионлик камаридан маҳрум қилинди, Фергюсон ва Нурмагомедов ўртасидаги жанг чемпионлик камари учун бўлади 1 15:05U-23 Осиё чемпионати. Ярим финалда Жанубий Корея билан ўйнаймиз 61 14:52Эриксен: "Ювентус"га қарши баҳслар "Тоттенхэм"нинг ўсиш даражасини кўрсатиб беради" 6 14:12Англияда катта футбол байрами 10 13:42"Пахтакор" бугун Македониянинг 10 карра чемпионига қарши ўйнайди 44 13:36“Сўғдиёна” Жиззахдаги йиғинни якунланди 8 13:26"Ҳатто бир йил 150 кунни самолётда ўтказганман". Муҳаммад Салаҳни топган скаутнинг иш фаолиятига назар 7 13:22Видаль ёзда "Бавария"ни тарк этиши керак 6 13:17Гвардиола: "Манчестер Сити"га яна бир ҳужумчи керак эмас" 2 12:57Гвардиола: "Мессигача Роналдиньога ўхшашини кўрмаганман" 14\nБАА таркибни эълон қилди, биз-чи?\n24 фев 14:34\nЭсингизда бўлса керак, 5 март куни Ўзбекистон миллий терма жамоаси ўз майдонида БААни қабул қилади.\nОсиё Кубоги-2015 саралаш босқичидан ўрин олган мазкур беллашув ҳақида ҳозирча ҳеч ким гапираётгани йўқ. Бизникилар қишки уйқудан энди-энди уйғонишаётган бир пайтда БАА термаси бош мураббийи Тошкентга келадиган футболчилар рўйхатини шартта эълон қилди. Бу ҳақда БАА ФА расмий сайти хабар берди.\nРўйхатга жами 24 нафар футболчи жалб қилинган. Терма жамоа устози Маҳди Али эканлигидан хабарингиз бор. Шу ўринда футболчилар номини келтириб ўтсак:\nАбдул Азиз Ҳайкал, Абдул Азиз Санқур, Исмоил Ал Ҳаммади, Аҳмад Халил, Волид Аббос, Мажид Ҳассан, Муҳаммад Фавзи, Хабуш Салеҳ, Али Хсиф, Али Мабхут, Холид Исса, Муҳаммад Аҳмад, Исмоил Аҳмад, Муҳаммад Ал Анзи, Муҳаммад Абдулраҳмон, Ҳабиб Фардан, Ҳамдан Ал Камали, Исса Аҳмад, Салим Салеҳ, Муҳаммад Юсуф, Аҳмад Хамис, Бандар Ал Аҳбаби, Муҳаммад Носир.\nТерма жамоа аъзолари 27 февралдан ўйинга тайёргарлик кўришни бошлашади. Улар 3 март куни Тошкентга етиб келишади. Маълумот ўрнида, ҳар иккала терма жамоа ҳам Осиё Кубоги йўлланмасини ҳал қилиб бўлган. Шунга қарамай, учрашув ўзига яраша қизиқ кечиши кутиляпти.


BBC Uzbek - O'zbekiston - Россия: 'Аксилисломий фильм экстремистик деб топилсин'\nРоссия: 'Аксилисломий фильм экстремистик деб топилсин'\nСўнгги янгиланиш 18 сентябр 2012 - 09:47 GMT\nРоссия Бош прокуратураси маҳаллий провайдерларни "Мусулмонларнинг бегуноҳлиги" фильмини тарқатмаслик билан огоҳлантириб, уни "экстремистик", дея эълон қилишини сўраб, маҳкамага мурожаат этган.\nАйни ўринда шуни алоҳида таъкидлаб ўтиш жоизки, Россияга қадар ҳали дунёнинг бирор бир давлати бу каби сўров билан чиқмаган.\nАгар маҳкама уларнинг сўровини қондирса, ушбу фильмни тарқатиш жиноят саналиб, бу ишни қилганлар жиноий жавобгарликка тортилишлари мумкин.\nУлар аксилисломий фильмнинг Россия Федерацияси ҳудудида тарқалишининг олдини олиш учун маҳкамага айни мазмундаги мурожаат билан чиққанликларини айтишмоқда.\nЎтган ҳафта Youtube веб саҳифасида пайдо бўлган фильм ўшандан буён дунёнинг қатор давлатларида зўравон норозилик намойишларига сабаб бўлиб келади.\nНорози мусулмонларга кўра, Америкада ишланган ушбу фильм Ислом дини ва пайғамбарини ҳажв этади.\nОрада дунёнинг қатор мусулмон давлатлари ва нуфузли исломий ташкилотлари аксилисломий фильмни қоралаб, кескин баёнотлар билан ҳам чиқишди.\nАммо МДҲ давлатларидан бу борада энг кескин мавқеъни ҳозирча Россия намоён этмоқда.\nРоссиялик масъулларга кўра, айнан "Мусулмонларнинг бегуноҳлиги" фильми сабаб, 1 ноябрдан Youtube тўсиб ҳам қўйилиши мумкин.\nРоссияда сўнгги йилларда мусулмонларнинг сони кескин ошиб бораётгани, жорий пайтда эса, уларнинг сони йигирма миллиондан ортиши айтилади.\nАммо, шунда ҳам, Россия томонининг баёноти дунёнинг қатор давлатлариникидан анча кеч янграмоқда.\n"Мусулмонларнинг бегуноҳлиги" фильми Вашингтон ва Нью-Йоркка уюштирилган ҳужумларнинг 11 йиллиги санасида, яъни 11 сентябр куни пайдо бўлганди.\nАксилисломий мазкур фильм юзасидан илк зўравон намойишлар худди ўша куни Ливиянинг Бенғози шаҳрида келиб чиққан ва АҚШ элчисининг ўлими билан якунланганди.\nУшбу фильмга қарши норозилик намойишлари эса, МДҲ ҳудудида ҳозирча фақат Озарбайжонда кузатилган.\nКеча пойтахт Бакуда ўнлаб кишилар АҚШ элчихонаси биноси яқинида норозилик намойиши уюштирмоқчи бўлишган.\nУлар элчихона биносига яқинлашиб, фильм усталарига қарши шиорлар айтиб қичқиришган, "Аллоҳу Акбар", "Аллоҳу Акбар", дея хитоб этишган.\nАммо ҳуқуқ-тартибот ходимлари уларни куч билан тарқатиб юборишган, намойишчилардан бир нечтасини ҳибсга олишган.\nНамойишни ким уюштиргани маълум эмас. Озарбайжондаги исломий партиялар норозилик акциясига ҳеч бир алоқалари йўқлигини айтиб чиқишган.\nАксилисломий фильмни қораловчи баёнот минтақа давлатлари орасидан биринчи бўлиб кеча Қозоғистон, бугун Қирғизистон ва Тожикистонда янграган.\nҚирғизистон Ташқи ишлар вазирлиги ва мусулмон идоралари ушбу фильмни қораловчи баёнотлар билан чиқишган.\nМусулмон идораларининг қўшма баёнотида халқаро ҳамжамиятдан аксилисломий фильмнинг интернетда намойиш этилишининг олди олиниши сўралади.\nУлар ўз баёнотларида, бу хусусда, дунё давлатлари раҳбарларига ҳам мурожаат этишган.\nМарказий Осиёдаги ягона исломий партия бўлган Тожикистон Исломий Уйғониш партияси ҳам бугун ушбу фильм юзасидан ўз баёнотини эълон қилган.\nПартия ўз баёнотида ушбу фильм ижодкорлари ва тарқатувчиларини кескин қоралаган.\nТожикистон Исломий Уйғониш партияси сиёсий кенгаши барча давлатлар ва халқаро ташкилотларни бу каби фильмлар яратилишига қарши бир ёқадан бош чиқаришга даъват этган.\nДиний мансублигидан қатъиназар, барча айбдорларни эса, жиноий жавобгарликка тортишга чақирган.\nБаёнотда айтилишича, жаҳон ҳамжамияти кўз ўнгида Ислом динини хавф ва таҳдид сифатида кўрсатувчи материалларнинг илк бор ишланиши эмас.\nПартияга кўра, бу каби ҳолатлар Ислом динига нисбатан адоватнинг пайдо бўлишига сабаб бўлган.\nДушанбедаги мухбиримиз Искандар Фируз Хоруғдаги ҳодисалар ортидан, мамлакатда Youtube интернет тармоғига ҳануз имкониятнинг йўқлиги боис ҳали деярли ҳеч ким бу фильмни кўришга муваффақ бўлмаганини айтади.\nМухбиримизга кўра, кеча Тожикистондаги АҚШ элчилиги ҳам ўз фуқароларига махсус мурожаат билан чиқиб, оммавий тадбирларда иштирок этмаслик, кўчада ёлғиз юрмасликлари маслаҳат берилган.\nДунёнинг қолган давлатларида бўлгани каби, Тожикистондаги АҚШ элчилиги биноси атрофида ҳам хавфсизлик чоралари кучайтирилгани ва қўриқчилар сони оширилгани кузатилади, дейди мухбиримиз.\nЎз ўрнида, Қозоғистон Ташқи ишлар вазирлиги ҳам, "Мусулмонларнинг кўнгилларини оғритувчи мазкур фильм усталарининг ишларини қоралаши"ни баён қилган.\nВазирлик баёнотида айтилишича, ҳар қандай фикр эркинлигида масъулият бўлиши керак.\nҚозоғистон Ташқи ишлар вазирлиги, яна шунингдек, дунёнинг қатор давлатларида дипломатик ваколатхоналарга қилинган ҳужумларни ҳам кескин қоралашини билдирган.\nСўнгги пайтларда Америка билан қайта яқинлашишга ҳаракат қилаётган Ўзбекистон ва қолган Марказий Осиё давлатларининг бу хусусдаги расмий баёнотлари эса, ҳозирча кузатилгани йўқ.


2017 йили Ўзбекистонда 60,7 млрд кВт/с электроэнергия ишлаб чиқарилган | Uzbekistan Today\nБош саҳифа / Бизнес ва инновация / 2017 йили Ўзбекистонда 60,7 млрд кВт/с электроэнер...\n2017 йили Ўзбекистонда 60,7 млрд кВт/с электроэнергия ишлаб чиқарилган\nРеспублика электростанциялари томонидан 2017 йилда 60,7 млрд кВт/с электроэнергия ишлаб чиқарилган.\n«Ўзбекенерго» давлат акциядорлик жамияти республикада 85,9 фоиз, яъни 52,1 миллиард кВт /с ёки ишлаб чиқарилди. Истеъмолчиларга 48,0 млрд. КВт / соат, шу жумладан, аҳолига 12,5 млрд. КВт / соат энергия этказиб берилади. Электр энергияси экспорти 1,85 млрд. КВт /с.ни ташкил қилди, Ўсиш 23,6% ни ташкил этди. Ҳамкорлик доирасида Қирғизистондан 1,2 миллиард кВт / соат электр энергияси импорт қилинди.\n2017 йил охирида товар ишлаб чиқариш ҳажми 4,0% га ортди.\n“Ўзбекенерго” ДАК томонидан 2017 йилги Инвестиция дастури доирасида 17 та инвеститсия лойиҳаси амалга оширилди.\nШундай қилиб, Тошкент иссиқлик электр стансиясида қуввати 370 МВт бЎлган янги пар-газли қурилма ишга туширилди.\nҚандим газни қайта ишлаш заводига ташқи электр таъминотини таъминлаш, узунлиги 89,4 км бЎлган 220 кВ ва Сурхондарё вилоятининг Шеробод туманида тсемент заводи узунлиги 85,6 км бЎлган 110 кВ кучланишли линия (1 босқич) ишга туширилди.\nЧет эл инвестициялари иштирокида Тахиатош иссиқлик электр стансиясида 230-280 МВт қувватга эга бЎлган иккита КГКда ва умумий қуввати 450 МВт бЎлган иккинчи қўшма корхонада Навоий иссиқлик электр стансиясида лойиҳа амалга оширилмоқда.\nФарғона ИЕСда қуввати 17 МВт бўлган ва Фарғона РЖ-3 қуввати 7 МВт бЎлган ГТУ қурилиши билан юқори самарали когенерацион газ турбинаси технологияларини жорий этиш бўйича лойиҳа амалга оширилди. Ангрен ИЕСни кенгайтириш лойиҳасининг иккинчи босқичини юқори коскали кўмир ёқиш учун иссиқлик билан қайта ишлайдиган 130-150 МВт қувватли энергия блокларини қуриш билан богълиқ масалалар ишлаб чиқилди.\nИлғор хорижий тажрибани ўрганиш асосида электр энергиясини мониторинг қилиш ва ҳисобга олишнинг автоматлаштирилган тизимини жорий этиш лойиҳаси ишлаб чиқилди.\nПаст кучланишли электр тармоқларини модернизация қилиш ва янгилаш учун мақсадли ишлар амалга оширилмоқда. 2017 йилда умумий узунлиги 3,8 минг км бўлган 0,4-10 кВ линиялар қурилиб, реконструкция қилиниб, 1,250 та трансформатор подстанциялари ўрнатилди.\nЖамоатчилик билан очиқ мулоқот ўрнатиш ва уларнинг мурожаатлари билан ишлаш, шунингдек, истеъмолчиларнинг электр энергиясини етказиб беришдаги муаммоларни ўз вақтида ҳал қилиш мақсадида фуқаролар мурожаатларини кўриб чиқиш ва уларнинг назоратини назорат қилиш учун бўлимлар ташкил этилди.\nSurxondaryoda “Yoshlar – kelajagimiz” Davlat dasturi ijrosi doirasida 4 mingdan ortiq yangi ish oʻrni yaratilmoqda\nToshkentda i “Made in Uzbekistan” eksport koʻrgazmasi start oldi\nToshkentda yirik koʻrgazmalar start oldi\n“Ўзбекнефтгаз” АЖ ва Exxon Mobil қўшма лойиҳани амалга оширишни жадаллаштириш ниятида\nКластердан барча бирдек манфаатдор\nБойсунда шамол электр станцияси қурилади\nНефть-газ саноатининг барқарорлигида ҳар бир инсон манфаатдор\nЎзбекнефтгаз АЖ ва Mitsubishi Корпорацияси ҳамкорликни ривожлантириш истиқболларини муҳокама этдилар\n“ЎЗБЕКНЕФТГАЗ” АЖ ва BEICIP FRANLAB (Франция) ҳамкорлик имкониятларини муҳокама қилдилар


Шомуродовнинг шашти баланд ёхуд уни катта синовлар кутмоқда! - Zamin.uz\nДавиде Баллардини бу ўйинда ҳам, илк дақиқалардан ҳужумда Элдор Шомуродов ва Маттиа Дестро тандемига ишонч билдирди. Кейин пайтда ўзбекистонлик ҳужумчи шеригига голли вазиятлар яратиб бериши ва Дестро гол уриши “Женоа”нинг устун жиҳатига айланиб бормоқда. Бу ҳолат мухлисларнинг эътиборидан ҳам четда қолгани йўқ. Улар бу борада қуйидагича фикр билдирди.\n“Кротоне”ни 3:0 ҳисобида мағлуб этган “Женоа” очколари сонини 21 тага етказиб, 14 поғонага кўтарилиб олди. Навбатдаги турда генуяликларни жиддий синов кутмоқда. Элдор Шомуродов жамоаси 6 февраль куни бўладиган 21-тур баҳсида “Наполи” футболчиларини қабул қилади. Ўйин Тошкент вақти билан тунги 00:45 да бошланади. “Замин” янгиликларини “Telegram”да кузатиб боринг\nЯнгиликлар » Спорт » Шомуродовнинг шашти баланд ёхуд уни катта синовлар кутмоқда!


ЕЧЛ чоракфиналига қуръа ташланди. Роналду кейинги босқичдаёқ «Реал»га қарши ўйнаши мумкин\n16:38 / 10.07.2020\nШвейцариянинг Ньон шаҳрида Европа чемпионлар лигасининг чоракфинал ва яримфинал ўйинларига қуръа ташланди. Унга кўра, 1/8 финалнинг жавоб ўйинларини ўтказмаган жамоалар ҳам чорак финалдаги рақибларини билиб олишди.\nДемак чоракфинал жуфтликлари қуйидагича кўриниш олди:\n«Манчестер Сити»/«Реал» – «Ювентус»/«Лион»\n«Лейпциг» – «Атлетико»\n«Барселона»/«Наполи» – «Бавария»/«Челси»\n«Аталанта» – «ПСЖ».\nНимчоракфиналнинг жавоб ўйинларини ўтказишга улгурмаган жамоалар ўйинларни жавоб ўйинида мезбон бўлган жамоа стадионида ўтказгач, чорак финалнинг барча ўйинлари Португалияда турнир кўринишида ўтади.\nМасалан, «Манчестер Сити» – «Реал» жуфтлигининг жавоб ўйини 8 август куни Англияда ўтказилади (Мадриддаги ўйинда «Манчестер Сити» 2:1 ҳисобида ғалаба қозонган). «Барселона» – «Наполи» жуфтлигининг жавоб ўйини 8 август куни Испанияда бўлади (Неаполдаги ўйинда 1:1 ҳисоби қайд этилган). «Бавария» – «Челси» жуфтлигининг жавоб ўйини 8 август куни Германияда ўтади (Лондондаги ўйинда «Бавария» 3:0 ҳисобида ғалаба қозонган).\nЧоракфинал ва яримфиналнинг барча ўйинлари Португалияда ўтказилади. Ўйинларга мухлислар киритилмайди. Ярим финал сеткаси ҳам аниқ бўлди. Унга кўра «Манчестер Сити»/«Реал» – «Ювентус»/«Лион» жуфтлиги ғолиби «Барселона»/«Наполи» – «Бавария»/«Челси» жуфтлиги ғолиби билан финал йўлланмаси учун ўйнайди. «Лейпциг» – «Атлетико» жуфтлиги ғолиби эса ҳал қилувчи ўйинга йўлланма олиш учун «Аталанта» – «ПСЖ» жуфтлигига қарши майдонга тушади.\nЧоракфинал ва яримфиналнинг барча ўйинлари битта учрашувдан иборат бўлади.\n«Манчестер Сити»нинг апелляцияси қаноатлантирилди, жамоа ЕЧЛда ўйнайди\n16:54 / 04.07.2020\nУчта чиптага 7 даъвогар. АПЛда ЕЧЛ йўлланмаси учун кимда қандай имконият?\n15:40 / 13.03.2020\nЧемпионлар лигаси ва Европа Лигаси коронавирус туфайли тўхтатилди\nЭл Чоло «Энфилд»ни тинчитди, Неймар – бўш стадион қаҳрамони. ЕЧЛнинг икки «жанги» ҳақида


Ochiq leksiyalar » Elektron kutubxona\nYuklab olish [124.36 Kb] (cкачиваний: 161)\nYuklab olish [920.26 Kb] (cкачиваний: 109)\nТопонимика – тарихий ўлкашунослик ва туризмнинг асосий манбаларидан бири\nТопонимика географик номлар, киши исмларини ўрганадиган фан сифатида 1917 йилдан кейин майдонга келди. 1917 йилга қадар топонимика мустақил фан сифатида ўрганилмай, унинг вазифасини тарихий география фани бажариб келарди. Топонимикани “замин тили”, яъни ер тили деб ҳам аташади. Топонимика атамаси лотин тилидан олинган бўлиб, “топос” - жой, “оном” ёки “онима” - ном, умуман жой номини ўрганадиган фан деган маънони билдиради.\nТЕРМОРЕГУЛЯЦИЯ. ПОНЯТИЕ О ГОМОЙО-И ПОЙКИЛОТЕРМИИ\nЗависимость температуры тела различных животных от температуры внешней среды: а — гомойотермные животные, б — гетеротермные, в — пойкилотермные животные\nЗависимость уровня теплопродукции и теплоотдачи от тем-пературы внешней среды (красными стрелками показана динамика тепло-продукции, синими — динамика теплоотдачи)\nДарёларнинг лойқа оқизиқлари. Дарёларнинг лойқа оқизиқларини ўрганиш\nДарё сувларида доимо қандайдир миқдорда қаттиқ жинслар ва эриган моддалар мавжуд бўлади. Гидрометрия фани ана шу қаттиқ жинслар ва эриган моддалар режимини ҳам ўрганади. Уларни мунтазам равишда ҳисобга олиб боради.\nВЕГЕТАТИВ ОРГАНЛАР: БАРГНИНГ ТУЗИЛИШИ, ФУНКЦИЯЛАРИ ВА МЕТАМОРФОЗЛАРИ\nУмумий маълумотлар. Барг новданинг ён органи. Ўсимликларнинг биринчи вегетатив барги уруғпалла бўлиб, у апекс учида новда пайдо бўлмасдан олдин муртак танасининг такомиллашишидан юзага келади. Кейин хосил бўладиган примордиал барг новданинг ўсиш конусидаги меристемадан акропетал тартибда экзоген бўртмалар ёки думбоқчалар кўринишида вужудга келади. Аввало унинг протодерма ёки бошлангич эпидерма хужайралари бир хил (антиклинал) бўлинади. Кейинчалик хосил буўлган думбоқчалар дифференцияланиб икки: юқори (апекал) ва пастки (базал) қисмларга бўлинади. Бунда апекал, базал қисмга нисбатан тез ўсади.


Сийрак соқолни қисқартириш жоизми?\nBy Иброҳим Асарий on 06/01/2016 20 ТАОМ ВА ИЧИМЛИКЛАР 25 ЛИБОС ВА ЗИЙНАТ ФАТВОЛАР\nАссалому алайкум ва роҳматуллоҳ. Аллоҳ барча хизматларингизни қабул қилсин ва ҳаммамизни жаннат билан сийласин! Соқол ҳақида кўп гапирилган ва бунга имкони бор ҳар бир эркак амал қилиши керак. Саволим шуки, менинг соқолим жуда ҳам сийрак, фақатгина юзимни пастки қисмида, бўлиб ҳам фақат икки тарафидан чиқади ва ўртасидан жуда кам чиқади. Суннатга эргашиб ўстирсам, икки ёнидан чиққани учун баъзи одамлар эчки соқол дейишди. Индай олмаган одамлар ёнида эса ўзимни ноқулай сезяпман, ахир ҳар биримиз ислом вакилларимиз. Шу ҳолда ҳам ўстиришим шартми ёки қирмасдан, калта қилиб юрсам бўладими? Агар керак бўлса уялмасдан ўстираман ёки чиройлик бўлиб юриш муҳимроқ болса, калта қилиб юраман.\nСаҳифамизда соқолни қисқартиришнинг ҳукми ва бу борадаги уламоларнинг фикрларини батафсил зикр қилиб ўтдик. Шариатимиз эркак кишиларни муайян кўринишда соқол ўстиришга эмас, балки қай кўринишда бўлса-да мутлақ ўстиришга буюргандир. Инсон юзида чиқадиган соқол қай шаклда чиқиши унинг бўй бастининг узун-калталиги ёки рангининг оқ-қоралиги каби ўзининг ихтиёри ва қўлида бўлмаган ишлардан саналади. Яъни, кимга қанча ва қай шаклда соқол чиқиши Аллоҳ таолонинг ишларидандир. Ким мазкур нарсалар устидан кулса, гуёки Аллоҳ таолонинг ишидан, Унинг яратувчанлик сифати устидан кулган бўлади.\nАлбатта, мусулмон Аллоҳ таоло ва Расулуллоҳ соллаллоҳу алайҳи ва саллам буюрган амалларни ўзга инсонларнинг фикр ва мулоҳазаларига қарамай бажариши лозим. Зеро, ислом сўзининг маъноси ҳам Аллоҳ таоло ва Расулуллоҳ соллаллоҳу алайҳи ва саллам буюрган ишларга ҳар қандай ҳолатда ҳам бўйсуниш демакдир. Қолаверса, инсонларнинг барчасини рози қилиш амримаҳол. Ойша розияллоҳу анҳо шундай деган: “Ким Аллоҳ рози бўладиган амални одамлар ундан норози бўлишига қарамай бажарса, Аллоҳ ундан рози бўлади ва одамларни ҳам ундан рози қилиб қўяди. Ким одамлар рози бўладиган амални Аллоҳ ундан норози бўлишига қарамай бажарса, Аллоҳ унга ғазаб қилади ва одамларни ҳам ундан норози қилиб қўяди” [“Саҳиҳи Ибн Ҳиббон”, 1/510].\nАзиз биродар, сиз одамлар устингиздан кулишларига қарамай Пайғамбарингиз соллаллоҳу алайҳи ва салламга эргашиб ва у зотнинг буйруқларига бўйсуниб соқол ўстирар экансиз, билингки, улкан ажрга эришасиз ва Аллоҳ сиздан рози бўлади. Қолаверса, сизни устингиздан фақат жоҳил ёки мусулмон бўлмаган инсонларгина кулиши мумкин. Бундай ҳолат эса Пайғамбарлар ва ҳақ йўлда бўлган барча инсонлар бошига тушган ва тушажак ишдир. Аллоҳ таолодан барчаларимизни ҳақ йўлда собит қилишини сўраймиз. Омийн!\nAvvalgi maqolaРўзани бузувчи амаллар (3)\nKeyingi maqola Қуръони Каримда Ҳуд алайҳиссалом қиссаси (3)


Ким аслида ким эди ёхуд унутилган тарих (23) « Ўзбекистон Халқ Ҳаракати\nКим аслида ким эди ёхуд унутилган тарих (23)\n04 October 2012 - 15:43\n“Улку очоқлари”дан Mуҳаммад Солиҳга кўмак\nЎзбекистоннинг талаби билан Чехия полиси тарафидан ҳибсга олинган Муҳаммад Солиҳга, Улку Ўчоқлари тарафидан кўмак келди. Анқарадаги Чехия Элчилиги олдида тўпланган улкучилар аввал элчилик дарвозаси олдига бир қора гулчамбар қўйишди. Кейин “Муҳаммад Солиҳга узатилган қўллар синсин” шаклида шиорлар ёзилган афишалар ташиган улкучи ёшлар демократик мужодала берган Солиҳ билан бирдамликлари том эканини билдирдилар.\nПротест акцияси пайтида Улку Ўчоқлари маориф-маданият вақфи раиси Атилла Қоя “Мен бечора, кичик одамлар билан эмас, Ўзбекистондаги диктаторлик режими билан курашяпман”, дея кураш мезонини белгилаган Солиҳ учун Турк давлати ўлароқ Чех жумҳурияти наздида жамоатчилик фикрини уйғотишга уринмоқдамиз, деди. Атилла Қоя Муҳаммад Солиҳнинг ҳаёти бизнинг ҳаётимиздир, Ўзбекистондаги демократия ва мустақиллик мужодаласида бутун Турк миллиятчилари Муҳаммад Солиҳнинг ёнидадир. Яшасин, демократик Ўзбекистон! Яшасин, Муҳаммад Солиҳ! Яшасин мустақил, демократик Ўзбекистон!, дея хитоб қилди у. Муҳаммад Солиҳга кўмак учун тўпланган ёшлар митинг сўнггида шовқинсиз тарқалдилар.\nМитингда ўқилган матбуот баённомаси\nБир неча кун олдин ЭРК Партияси лидери Муҳаммад Солиҳ Ўзбекистон ҳукуматининг талаби билан Чехияда ҳибсга олинди.. Ҳаётини Ўзбекистоннинг мустақилллигига атаган ва бу йўлда изтиробни ўзига йўлдош этган Муҳаммад Солиҳ Ўзбекистоннинг ҳозирги президенти Каримов тарафидан турли ҳийлаларига учрагандан сўнг, юртидан ташқарига сургунга кетишга мажбур бўлди. Ўзбекистоннинг Элчибейи сифатида таниганимиз Муҳаммад Солиҳ ўлкасининг мустақиллигини асос принцип сифатида танлагандир. Унга қўйилган тузоқларнинг сўнггиси – Чехиядаги бу тузоқдир. Каримов Солиҳга қарши суиқасд режалаштирилиб, бундан бутун дунё воқиф бўлган эди, бугун Солиҳнинг ҳибсга олинишига сас чиқармаслик, унинг ҳаётига бир зарбадир. Уни Ўзбекистонга таслим этсалар Солиҳнинг ҳаёти жиддий таҳлика остига киражакдир.\nМуҳаммад Солиҳни Туркияга келганида ёлғиз қўйганлар ва уни Туркияни тарк этишга мажбур қилганлар бугун ҳам ўз лоқайдликларини давом эттирмоқдалар.\nСовет Русясининг зулмини кўрган Чех халқи мустақиллик ва озодлик курашининг нима эканини билади, биз Чехия Президенти Вацлав Хавелни Муҳаммад Солиҳ масаласида ҳассос ва диққатли бўлишга даъват этамиз.\nМуҳаммад Солиҳнинг ҳаёти бизнинг ҳаётимиздир,Ўзбекистондаги демократия ва мустақиллик мужодаласида бутун Турк миллиятчилари Муҳаммад Солиҳнинг ёнидадир. Яшасин, демократик Ўзбекистон! Яшасин, Муҳаммад Солиҳ! Яшасин мустақил, демократик Ўзбекистон!


Ўзбекистонда сабзи нархи 5 баробар арзонлашди\n10 Noyabr 22:42 / Published in Иқтисодиёт\nМамлакат ҳукумати томонидан кўрилган фаол чора-тадбирлар туфайли Ўзбекистонда июн ойига нисбатан сабзи нархи 4-5 баробар арзонлашди.\nҚишлоқ хўжалиги вазирлиги матбуот хизмати хабарига кўра, сабзи нархи 2022-йил баҳорида янги ҳосил йиғилгунча шу даражада сақланиб қолади.\n“Сабзи нархини барқарорлаштириш учун мамлакат ҳукумати фаол чоралар кўрмоқда. Республикада бу экин экиладиган майдонлар бир неча баробар оширилди. Бундан ташқари, серҳосил навлар экилади. Бундан ташқари, экинларни суғориш, касаллик ва зараркунандаларга қарши курашишнинг янги технологиялари жорий этилмоқда”, — дейилади хабарда.\nҚайд этилишича, фермер хўжаликларида 1 килограмм сабзи нархи 700-800 сўмгача тушиб кетган. Агар 20-июн куни 1 кг сабзи ўртача чакана нархи 6-10 минг сўм бўлган бўлса, бугун у 2000 сўмгача тушиб кетди. Ўртача харид нархи 1 кг сабзи учун 1000-1500 сўм атрофида.\nВазирлик маълумотларига кўра, 2021-йилда ўртача сабзи ҳосилдорлиги гектарига 20-25 тоннадан 30-40 тоннагача ошган.\n2021-йилда барча тоифадаги фермер хўжаликларида 124,4 минг гектарга (ўтган йилга нисбатан 18,2 минг гектарга кўп) сабзи экилди. 2021-йилда етиштирилган 2 миллион тоннадан ортиқ ҳосилнинг асосий қисми ички бозор эҳтиёжларини қондиришга йуналтирилган.\nШу билан бирга, қайта ўрим-йиғимдан олинган 140 минг тонна сабзи қиш-баҳор мавсумида аҳоли учун захирага қўйилиб, “кеч қолган” сабзи бир қисмини қайта ишлаш режалаштирилган.\nШунингдек, 2021-йилда 9 давлатга 7,6 миллион долларлик сабзи экспорт қилингани маълум бўлди: асосан Қозоғистон Республикасига – 30,5 минг тонна (4 миллион доллар), Қирғизистон Республикасига – 16,5 минг тонна (2,8 миллион доллар), Россия Федерациясига – 3 минг тонна (704 минг доллар), шунингдек, Тожикистон, Беларус, Чехия, Украина, Корея Республикаси ва Бирлашган Араб Амирликларига.\nTagged under: 2021 йилда Қишлоқ хўжалиги вазирлиги, нархи, САБЗИ